
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1873 

31 Ιουλίου 2013 


ΑΠΟΦΑΣΕΙ Σ 

Αριθμ. 696/115 

Τροποποίηση και Κωδικοποίηση σε ενιαίο κείμενο του 
Κανονισμού της Φορητότητας Αριθμών στην Ελλη¬ 
νική Αγορά. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (Ε.Ε.Τ.Τ.) 
Έχοντας υπόψη: 

α. το Ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, Δημοσίων Έργων και άλλες διατά¬ 
ξεις» (ΦΕΚ 82/Α/10.04.2012), ιδίως τα άρθρα 3,12, στοιχ. 
(ιβ), (κα), (κβ), (κη) και (μγ), 17, 22, 46 έως 51, 77, 79 και 
το άρθρο 68 αυτού, όπως ισχύει τροποποιηθέν με τη 
διάταξη του άρθρου 58, παρ. 3 του νόμου Ν. 4146/2013 
«Διαμόρφωση Φιλικού Αναπτυξιακού Περιβάλλοντος για 
τις Στρατηγικές και Ιδιωτικές Επενδύσεις και άλλες δι¬ 
ατάξεις», (ΦΕΚ 90/Α/18-4-2013) 
β. το Ν. 4146/2013 «Διαμόρφωση Φιλικού Αναπτυξιακού 
Περιβάλλοντος για τις Στρατηγικές και Ιδιωτικές Επεν¬ 
δύσεις και άλλες διατάξεις», ιδίως το άρθρο 58, παρ. 3 
αυτού, (ΦΕΚ 90/Α/18-4-2013) 
γ. τις οδηγίες 2002/21/ΕΚ και 2002/19 του Ευρωπαϊκού 
Κοινοβουλίου και του Συμβουλίου της 7ης Μαρτίου 2002, 
όπως ισχύουν τροποποιηθείσες με την Οδηγία 2009/140/ 
ΕΚ του Ευρωπαϊκού Κοινοβουλίου και του Συμβουλί¬ 
ου της 25ης Νοεμβρίου 2009, «για την τροποποίηση 
των οδηγιών 2002/21/ΕΚ σχετικά με κοινό κανονιστικό 
πλαίσιο για δίκτυα και υπηρεσίες ηλεκτρονικών επι¬ 
κοινωνιών, 2002/19/ΕΚ σχετικά με την πρόσβαση σε δί¬ 
κτυα ηλεκτρονικών επικοινωνιών και συναφείς ευκολίες 
καθώς και με τη διασύνδεσή τους, και 2002/20/ΕΚ για 
την αδειοδότηση δικτύων και υπηρεσιών ηλεκτρονικών 
επικοινωνιών», Ι_ 337/37,18.12.2009, 
δ. την Οδηγία 2002/22/ΕΚ του Ευρωπαϊκού Κοινοβου¬ 
λίου και του Συμβουλίου της 7ης Μαρτίου 2002, για την 
καθολική υπηρεσία και τα δικαιώματα των χρηστών 
όσον αφορά δίκτυα και υπηρεσίες ηλεκτρονικών επι¬ 
κοινωνιών (οδηγία καθολικής υπηρεσίας), όπως ισχύει 
τροποποιηθείσα με την Οδηγία 2009/136/ΕΚ του Ευ¬ 
ρωπαϊκού Κοινοβουλίου και του Συμβουλίου της 25ης 
Νοεμβρίου 2009, για την τροποποίηση της Οδηγίας 
2002/22/ΕΚ του Ευρωπαϊκού Κοινοβουλίου και του Συμ¬ 
βουλίου της 7ης Μαρτίου 2002 σχετικά με την καθολική 


υπηρεσία και τα δικαιώματα των χρηστών όσον αφορά 
δίκτυα και υπηρεσίες ηλεκτρονικών επικοινωνιών, της 
Οδηγίας 2002/58/ΕΚ σχετικά με την επεξεργασία των 
δεδομένων προσωπικού χαρακτήρα και την προστα¬ 
σία της ιδιωτικής ζωής στον τομέα των ηλεκτρονικών 
επικοινωνιών και του Κανονισμού (ΕΚ) αριθ. 2006/2004 
για τη συνεργασία μεταξύ των εθνικών αρχών που εί¬ 
ναι αρμόδιες για την επιβολή της νομοθεσίας για την 
προστασία των καταναλωτών, (ΕΕ Ι_ 337/11,18.12.2009), 
ε. την Οδηγία 2011/83/ΕΚ του Ευρωπαϊκού Κοινοβουλί¬ 
ου και του Συμβουλίου της 25ης Οκτωβρίου 2011 σχετικά 
με τα δικαιώματα των καταναλωτών, την τροποποίηση 
της οδηγίας 93/13/ΕΟΚ του Συμβουλίου και της οδηγίας 
1999/44/ΕΚ του Ευρωπαϊκού Κοινοβουλίου και του Συμ¬ 
βουλίου και την κατάργηση της οδηγίας 85/577/ΕΟΚ του 
Συμβουλίου και της οδηγίας 97/7/ΕΚ του Ευρωπαϊκού 
Κοινοβουλίου και του Συμβουλίου, (ΕΕ 1304/64,22.11.2011), 
στ. το Ν. 3959/2011 «Προστασία του Ελεύθερου Αντα¬ 
γωνισμού», (ΦΕΚ 93/Α/20.04.2011), 
ζ. το Ν. 3471/2006 «Προστασία δεδομένων προσω¬ 
πικού χαρακτήρα και της ιδιωτικής ζωής στον τομέα 
των ηλεκτρονικών επικοινωνιών και τροποποίηση του 
Ν. 2472/1997», (ΦΕΚ 133/Α/2006), 
η. το Ν.2251/1994 «Περί προστασίας καταναλωτών» 
(ΦΕΚ 191/Α/1994), όπως τροποποιήθηκε με το Ν.3587/2007 
«Τροποποίηση και συμπλήρωση του Ν.2251/94 «Προστα¬ 
σία των καταναλωτών», όπως ισχύει - Ενσωμάτωση της 
Οδηγίας 2005/29 του Ευρωπαϊκού Κοινοβουλίου και του 
Συμβουλίου (ΕΕ Λ 149)» (ΦΕΚ 152/Α/2007), 

0. την Απόφαση της ΕΕΤΤ ΑΠ 249/115 «Κανονισμός 
Ακροάσεων για θέματα Τηλεπικοινωνιών» (ΦΕΚ 
642/Β/23.05.2002), 

ι. την Υπουργική Απόφαση αριθ. Οικ. 26634/924/3-05- 
2007 

«Εθνικό Σχέδιο Αριθμοδότησης των Υπηρεσιών Ηλε¬ 
κτρονικών Επικοινωνιών», (ΦΕΚ 768/Β/2007), όπως τρο¬ 
ποποιήθηκε με την υπ’ αριθ. Οικ. 26073/937/26-5-2010 
Απόφαση του Υφυπουργού Υποδομών, Μεταφορών και 
Δικτύων «Τροποποίηση της Υπουργικής Απόφασης υπ’ 
αριθμ. Οικ. 26634/924/3-5-2007 Εθνικό Σχέδιο Αριθμο- 
δότησης των Υπηρεσιών Ηλεκτρονικών Επικοινωνιών» 
(ΦΕΚ 805/Β/9-6-2010) και την υπ’αριθ. Οικ. 20509/541/19-5- 
2011 «Τροποποίηση της Υπουργικής Απόφασης υπ’ αριθμ. 
Οικ. 26634/924/3-5-2007 «Εθνικό Σχέδιο Αριθμοδότησης 
των Υπηρεσιών ηλεκτρονικών Επικοινωνιών», ως ισχύει» 
(ΦΕΚ 1284/Β/16-6-2011), 








26134 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ια. την Απόφαση της ΕΕΤΤ ΑΠ: 677/03/8-1-2013, 
«Τροποποίηση και κωδικοποίηση της ΑΠ. ΕΕΤΤ 
441/121/21-6-2007 Κανονισμός Διαχείρισης και Εκχώ¬ 
ρησης Αριθμοδοτικών πόρων του Εθνικού Σχεδίου 
Αριθμοδότησης» (ΦΕΚ 170/Β/31.01.2013), 
ιβ. την Απόφαση της ΕΕΤΤ ΑΠ 676/41/20-12-2012 «Κα¬ 
νονισμός Γενικών Αδειών» (ΦΕΚ 298/Β/2013), 
ιγ. την Απόφαση της ΕΕΤΤ ΑΠ 566/016/3.06.2010 «Τρο¬ 
ποποίηση και Κωδικοποίηση σε ενιαίο κείμενο του Κα¬ 
νονισμού της Φορητότητας Αριθμών στην Ελληνική Αγο¬ 
ρά», (ΦΕΚ 967/Β/2010), όπως ισχύει τροποποιηθείσα με 
τις υπ’ αριθ. ΑΠ. 586/06/30-11-2010 (ΦΕΚ 2052/Β/2010) και 
ΑΠ. ΕΕΤΤ 598/10/31-3-2011 (ΦΕΚ 987/Β/2011) Αποφάσεις 
της ΕΕΤΤ, 

ιδ. την Απόφαση της ΕΕΤΤ ΑΠ 612/011/14-07-2011 
«Εγκριση Προσφοράς Αναφοράς Διασύνδεσης ΟΤΕ 2011 
σε εφαρμογή της ΑΠ ΕΕΤΤ 573/017/22-07-2010», (ΦΕΚ 
1758/Β/3-08-2011), 

ιε. την Απόφαση της ΕΕΤΤ ΑΠ. 675/09/11-12-2012 «Εγκρι¬ 
ση Προσφοράς Αναφοράς ΟΤΕ 2012 για την Αδεσμο- 
ποίητη Πρόσβαση στον Τοπικό Βρόχο και τις Σχετι¬ 
κές Υπηρεσίες, σε εφαρμογή της απόφασης της ΕΕΤΤ 
ΑΠ 614/013/28.07.2011 (ΦΕΚ 1908/Β/30.08.2011).», (ΦΕΚ 
3402/Β/2012), 

ιστ. την Απόφαση της ΕΕΤΤ ΑΠ 375/10/14-2-2006, «Κα¬ 
νονισμός Διαδικασίας Δημόσιας Διαβούλευσης», (ΦΕΚ 
314/Β/16.03.2006), 

ιζ. την Απόφαση της ΕΕΤΤ ΑΠ. 291/53/28-8-2003 με την 
οποία έγινε η κύρωση της υπ’ αριθ. 21/03 Σύμβασης με¬ 
ταξύ της ΕΕΤΤ και της Εταιρείας ΤοΙοοΓάία ΤοοόποΙορίθε 
Ιπο. για την ανάπτυξη, εγκατάσταση και συντήρηση της 
ΕΒΔΑΦ καθώς και τη λειτουργία και διαχείριση αυτής 
(ΦΕΚ 1279/Β/2003), 

ιη. την Απόφαση της ΕΕΤΤ ΑΠ. 526/45/24-7-2009 με 
την οποία έγινε η κύρωση της υπ' αριθ. 21/03Β Σύμ¬ 
βασης μεταξύ της ΕΕΤΤ και της Εταιρείας ΤθΙοοΓάία 
ΤοοΙιηοΙορίΘε Ιηο. για την τροποποίηση και χρονική επέ¬ 
κταση της 21/03 Σύμβασης (ΦΕΚ 1549/Β/28.7.2009), 
ιθ. την Απόφαση της ΕΕΤΤ ΑΠ. 614/16/28-7-2011 με την 
οποία έγινε η κύρωση της υπ’ αριθ. 21/03Γ Σύμβασης με¬ 
ταξύ της ΕΕΤΤ και της Εταιρείας ΤθΙοοιχϋε ΤοοόποΙορίθε 
Ιπο. για την τροποποίηση και χρονική επέκταση της υπ’ 
αριθ. 21/03 μεταξύ τους Σύμβασης (ΦΕΚ 1973/Β/5.9.2011), 
κ. τις υπ’ αριθ. πρωτ. ΕΕΤΤ 28707/26-7-2012, 44584/28- 
11-2012 και 5779/7-2-2013 επιστολές του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων προς την ΕΕΤΤ στο πλαίσιο της Υπόθεσης 
Ευ-ΡΙΙΟΤ 3652/12/ΙΝ30, 

κα. την Απόφαση της ΕΕΤΤ ΑΠ. 689/47/29-4-2013 «Δι¬ 
εξαγωγή Δημόσιας Διαβούλευσης αναφορικά με την 
Τροποποίηση και Κωδικοποίηση σε ενιαίο κείμενο του 
Κανονισμού της Φορητότητας Αριθμών στην Ελληνική 
Αγορά», 

κβ. το γεγονός ότι στη Δημόσια Διαβούλευση συμμε¬ 
τείχαν οι Εταιρείες/ φυσικά πρόσωπα που παρουσιά¬ 
ζονται στον ακόλουθο πίνακα: 


α/α 

Συμμετέχοντες 

Αριθ. Πρωτ. 

1 

ΟΟδΜΟΤΕ 

4611/ 31-5-2013 

2 

ΟΥΤΑ 

24205/3-6-2013 

3 

ΕΟΒΤΗΝΕΤ 

24165/3-6-2013 


4 

ΗΟί 

24162/3-6-2013 

5 

ΜΑΚΕΔΟΝΙΑ ΤΗΛΕΠΙΚΟΙΝΩ¬ 
ΝΙΕΣ 

25277/10-6-2013 

6 

ΜΑΣΤΟΡΑΣ ΣΠΥΡΙΔΩΝ 

25133/7-6-2013 

7 

ΝΕΝ/ΑΡΒΚ - ΤΕΙΧΟΒϋΙΑ 
ΘΒΕΕΟΕ 

23967/31-5-2013 

8 

ΟΝ ΤΕΕΕΟΟΜδ 

24067/3-6-2013 

9 

ΟΤΕ 

4612/31-5-2013 

10 

νΟΩΑΡΟΝΕ 

24272/3-6-2013 

11 

ννίΝϋ 

24329/3-6-2013 


κγ. την υπ’ αριθ. πρωτ. 27594/25-6-2013 εισήγηση της 
αρμόδιας υπηρεσίας της ΕΕΤΤ, 

κδ. το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού ούτε σε βάρος του προϋπολογισμού 
της ΕΕΤΤ, και ύστερα από προφορική εισήγηση των 
Προέδρου και Αντιπροέδρου της ΕΕΤΤ (Δρ. Λ. I. Κανέλ- 
λου και Δρ. Κ.Σ. Δεληκωστόπουλου), αποφασίζει: 

Την τροποποίηση και κωδικοποίηση σε ενιαίο κεί¬ 
μενο του Κανονισμού της φορητότητας αριθμών, ως 
ακολούθως: 

Άρθρο 1 

Σκοπός-Πεδίο Εφαρμογής 

1. Σκοπός της παρούσας Απόφασης είναι η θέσπιση 
κανόνων σχετικών με την παροχή της φορητότητας 
αριθμών στην Ελληνική αγορά ηλεκτρονικών επικοι¬ 
νωνιών. 

2. Απαγορεύεται η φορητότητα αριθμών μεταξύ υπη¬ 
ρεσιών που είναι ουσιωδώς διαφορετικές μεταξύ τους, 
ιδίως η μεταφορά αριθμών υπηρεσιών τηλεφωνίας 
μεταξύ δικτύων που παρέχουν υπηρεσίες σε σταθερές 
θέσεις και δικτύων κινητής τηλεφωνίας. Σε κάθε περί¬ 
πτωση, η χρήση του μεταφερθέντος αριθμού υπόκει- 
ται στις διατάξεις του Εθνικού Σχεδίου Αριθμοδότησης 
(Ε.Σ.Α). 

Αρθρο 2 

Ορισμοί 

1. «Γεωγραφική περιοχή» : η περιοχή του Ελληνικού 
γεωγραφικού χώρου όπως προσδιορίζεται στο Παράρ¬ 
τημα I της υπ’ αριθ. Οικ. 26634/924/3-5-2007 Απόφα¬ 
σης του Υπουργού Μεταφορών και Επικοινωνιών (ΦΕΚ 
768/Β/2007), όπως ισχύει και αντιστοιχεί σε έναν Εθνικό 
Κωδικό Προορισμού. 

«Εθνική Βάση Δεδομένων Αναφοράς για τη Φορητότη¬ 
τα (ΕΒΔΑΦ)»: Η κεντρική Βάση Δεδομένων που εγκαθί¬ 
σταται και λειτουργεί για τη διευκόλυνση της παροχής 
της φορητότητας αριθμών, σύμφωνα με τις διατάξεις 
της παρούσας. 

«Πάροχος-δέκτης» : ο πάροχος δικτύου ηλεκτρονι¬ 
κών υπηρεσιών ή υπηρεσιών ηλεκτρονικών επικοινω¬ 
νιών προς τον οποίο πραγματοποιείται η μεταφορά 
του αριθμού. 

«Πάροχος-δότης»: ο πάροχος δικτύου ηλεκτρονικών 
υπηρεσιών ή υπηρεσιών ηλεκτρονικών επικοινωνιών από 
τον οποίο πραγματοποιείται η μεταφορά του αριθμού. 

«Συνδεδεμένοι αριθμοί»: Τηλεφωνικοί αριθμοί που 
ανήκουν σε ένα συνδρομητή και αντιστοιχούν στην ίδια 
συνδρομητική γραμμή υπό έναν κεφαλικό ή βασικό αριθ¬ 
μό (π.χ. αριθμοί Μ5Ν ή ϋϋΙ σε συνδέσεις ΙδϋΝ ή αριθμοί 

άαΐα και Ϊ3Χ σε συνδέσεις κινητής τηλεφωνίας), συμπε¬ 
ριλαμβανομένου του κεφαλικού ή βασικού αριθμού. 

Ομάδα αριθμών: σύνολο διαδοχικών αριθμών το πλή¬ 
θος των οποίων είναι πολλαπλάσιο του 10,100 ή 1.000 
και διαθέτουν ίδια τα πρώτα 9, 8 ή 7, αντίστοιχα, πρώτα 
ψηφία τους. 

«Τέλος»: το ποσό που καταβάλλεται για υπηρεσίες 
φορητότητας, σύμφωνα με τις διατάξεις του παρόντος 
Κανονισμού. 

«Φορητότητα Αριθμού Κλήσης» : η δυνατότητα των 
συνδρομητών να διατηρούν τον ή τους γεωγραφικούς 
ή μη αριθμούς κλήσης τους όταν αλλάζουν φορέα πα¬ 
ροχής υπηρεσίας. 

2. Επιπλέον ισχύουν οι ορισμοί του Ν.4070/2012, όπως 
ισχύει, του άρθρου 2 της υπ’ αριθ. Οικ. 26634/924/3-5- 
2007 Απόφασης του Υπουργού Μεταφορών και Επι¬ 
κοινωνιών, του άρθρου 2 της Απόφασης της ΕΕΤΤ ΑΠ.: 
676/41/20-12-2012 (ΦΕΚ 298/Β/2013) και του άρθρου 
2 της Απόφασης της ΕΕΤΤ ΑΠ. 677/03/8-1-2013 (ΦΕΚ 
170/Β/31.01.2013), όπως ισχύουν. 

3. Στο πλαίσιο του παρόντος, ισχύουν τα εξής : 

α. η έννοια «συνδρομητής» περιλαμβάνει όλους τους 
χρήστες που κάνουν χρήση υπηρεσιών σταθερής και 
κινητής τηλεφωνίας συμπεριλαμβανομένης και της τη¬ 
λεφωνίας προπληρωμένου χρόνου ομιλίας (καρτοκινη- 
τής) ή /και υπηρεσιών δεδομένων. 

β. η έννοια «πάροχος» περιλαμβάνει και τους εικονι¬ 
κούς παρόχους. 

Άρθρο 3 

Φορητότητα Γεωγραφικών και μη Γεωγραφικών 
Αριθμών συμπεριλαμβανομένων των Αριθμών 
Κινητής Τηλεφωνίας 

1. Οι πάροχοι δικτύων ή/και υπηρεσιών ηλεκτρονικών επι¬ 
κοινωνιών υποχρεούνται να διασφαλίζουν τη φορητότητα 
γεωγραφικών και μη γεωγραφικών αριθμών, συμπεριλαμ¬ 
βανομένων των αριθμών κινητής τηλεφωνίας, ώστε οι συν¬ 
δρομητές να μπορούν να διατηρούν τον ή τους αριθμούς 
τους όταν αλλάζουν πάροχο δικτύου ή/και υπηρεσιών. 

Ειδικά για την περίπτωση των γεωγραφικών αριθ¬ 
μών, η φορητότητα αφορά στη διατήρηση του ή των 
γεωγραφικών αριθμών του συνδρομητή εντός της ίδιας 
γεωγραφικής περιοχής όταν ο συνδρομητής αλλάζει 
πάροχο δικτύου ή/και υπηρεσιών. 

2. Όλοι οι πάροχοι δικτύων ή/και υπηρεσιών ηλεκτρο¬ 
νικών επικοινωνιών είναι υποχρεωμένοι να υλοποιούν 
τις απαραίτητες διαδικασίες για τη μεταφορά αριθμών 
προς και από το δίκτυό τους καθώς και να συνδέονται 
με την ΕΒΔΑΦ είτε απευθείας είτε μέσω άλλου παρό- 
χου, ώστε να είναι διαθέσιμη η φορητότητα γεωγρα¬ 
φικών και μη γεωγραφικών αριθμών, συμπεριλαμβανο¬ 
μένων των αριθμών κινητής τηλεφωνίας, σύμφωνα με 
τις διατάξεις της παραγράφου 1 του παρόντος άρθρου. 

3. Οι εκάστοτε νεοεισερχόμενοι στην αγορά πάροχοι 
δικτύων ή/και υπηρεσιών ηλεκτρονικών επικοινωνιών 
υποχρεούνται να παρέχουν φορητότητα γεωγραφικών 
και μη γεωγραφικών αριθμών, συμπεριλαμβανομένων 
των αριθμών κινητής τηλεφωνίας, το αργότερο εντός 
ενός μηνάς από την ημερομηνία έναρξης παροχής υπη¬ 
ρεσιών στο κοινό. Οι ανωτέρω διατάξεις δεν περιορίζουν 
τις υποχρεώσεις των παροχών που απορρέουν από τη 
νομοθεσία και τους κανονισμούς σχετικά με την εκχώ¬ 
ρηση αριθμών. 


4. Η διαδικασία της φορητότητας αριθμών διέπεται 
από τα οριζόμενα στο άρθρο 7 της παρούσας Απόφα¬ 
σης. 

5. Στην περίπτωση που οι μεταφερόμενοι αριθμοί ανή¬ 
κουν σε ομάδα συνεχόμενων αριθμών και ο συνδρομη¬ 
τής χρειάζεται περισσότερους αριθμούς, σε συνέχεια 
αυτών που διαθέτει, τότε έχει το δικαίωμα να αιτηθεί 
από τον πάροχο-δότη τη μεταφορά επιπλέον ομάδων 
συνεχόμενων αριθμών που δεν έχουν εκχωρηθεί με 
προγενέστερη σχετική πράξη σε άλλους συνδρομητές. 
Στην περίπτωση που η αίτηση φορητότητας απορριφθεί 
από τον πάροχο-δότη, σύμφωνα με τα οριζόμενα στο 
άρθρο 7 παρ. 6, για τους ενεργούς αριθμούς τότε δε 
δύναται να γίνει μεταφορά και των επιπλέον ομάδων 
συνεχόμενων αριθμών. 

6. Στην περίπτωση που ο συνδρομητής μεταφέρει 
τουλάχιστον τον κεφαλικό του αριθμό σε άλλο πάροχο 
τότε ο πάροχος-δότης δύναται να καταργήσει τους μη 
μεταφερθέντες αριθμούς που συνδέονται με τον κεφα¬ 
λικό. Εάν ο συνδρομητής δεν μεταφέρει τον κεφαλικό 
του αριθμό, οι μη μεταφερόμενοι αριθμοί δύνανται να 
παραμείνουν στον πάροχο δότη ως συνδεδεμένοι αριθ¬ 
μοί. Σε περίπτωση κατάργησης των μη μεταφερθέντων 
αριθμών, ο συνδρομητής έχει το δικαίωμα, εντός μηνός 
από την κατάργηση, να μεταφέρει μέρος ή/και όλους 
τους εν λόγω αριθμούς σε άλλον πάροχο. 

7. Οι κατηγορίες μη γεωγραφικών αριθμών, πέραν των 
αριθμών κινητής τηλεφωνίας, για τους οποίους εφαρμό¬ 
ζεται η υποχρέωση φορητότητας είναι οι ακόλουθες : 

α) οι εταιρικοί αριθμοί και αριθμοί πρόσβασης σε 
νΡΝ (σειρά 50) 

β) οι προσωπικοί αριθμοί (σειρά 70) 

γ) οι αριθμοί ατελούς χρέωσης (σειρά 800) 

δ) οι αριθμοί μεριζόμενου κόστους (σειρά 801) 
ε) οι αριθμοί για κλήσεις μέσω κάρτας (σειρά 807) 
στ) οι αριθμοί των σειρών 806, 812, 825, 850 και 875 
ζ) οι αριθμοί των σειρών 896 και 899 
η) οι αριθμοί πρόσθετης χρέωσης (σειρά 90) 

Για τη μεταφορά των αριθμών για κλήσεις μέσω 
κάρτας (σειρά 807) εφαρμόζονται οι διατάξεις του άρ¬ 
θρου 10, Τμήμα Α, παρ. 17 της Απόφασης της ΕΕΤΤ ΑΠ.: 
677/03/8-1-2013. 

Η ΕΕΤΤ δύναται με αιτιολογημένη Απόφασή της να 
άρει ή να επεκτείνει κατά περίπτωση και σε άλλες 
σειρές ή/και κατηγορίες μη γεωγραφικών αριθμών την 
υποχρέωση φορητότητας αριθμού. 

Αρθρο 4 

Υποχρεώσεις δρομολόγησης κλήσεων προς αριθμούς 
που έχουν μεταφερθεί 

1. Κάθε πάροχος δικτύου ή/και υπηρεσιών ηλεκτρο¬ 
νικών επικοινωνιών από το δίκτυο του οποίου γίνεται 
η εκκίνηση της κλήσης (συμπεριλαμβανομένων των 
επιλεγμένων/προεπιλεγμένων παροχών σε περίπτω¬ 
ση επιλογής/προεπιλογής φορέα) έχει την υποχρέωση 
και την ευθύνη της δρομολόγησής της στο δίκτυο του 
καλούμενου, ανεξάρτητα από το δίκτυο στο οποίο έχει 
πρωτογενώς εκχωρηθεί από την ΕΕΤΤ η αντίστοιχη 
ομάδα αριθμών. 

Ειδικότερα: 

α. Η υποχρέωση της ορθής δρομολόγησης στο δί¬ 
κτυο του καλούμενου των κλήσεων που εκκινούν εντός 
της Ελληνικής Επικράτειας βαρύνει τον πάροχο δικτύου 

ή/και υπηρεσιών ηλεκτρονικών επικοινωνιών από τον 
οποίο εκκινεί η κλήση. 

β. Η υποχρέωση της ορθής δρομολόγησης στο δίκτυο 
του καλούμενου των κλήσεων που προέρχονται εκτός 
Ελληνικής Επικράτειας, βαρύνει τον πάροχο δικτύου ή/ 
και υπηρεσιών ηλεκτρονικών επικοινωνιών από το δί¬ 
κτυο του οποίου παραλαμβάνεται εντός της Ελληνικής 
Επικράτειας αρχικά η κλήση. 

2. Κάθε πάροχος δικτύου ή/και υπηρεσιών ηλεκτρονι¬ 
κών επικοινωνιών που έχει την υποχρέωση της ορθής 
δρομολόγησης των κλήσεων σύμφωνα με τα οριζόμενα 
στην παράγραφο 1 του παρόντος άρθρου, δύναται: 

α) είτε να προβεί ο ίδιος στην ορθή δρομολόγηση των 
κλήσεων στο δίκτυο του καλούμενου, 

β) είτε να δρομολογήσει τις κλήσεις προς άλλον 
πάροχο κατόπιν σχετικής συμφωνίας με αυτόν και να 
χρησιμοποιήσει τις υπηρεσίες δρομολόγησης του πα- 
ρόχου αυτού. 

3. Οι πληροφορίες που απαιτούνται για την ορθή 
δρομολόγηση των κλήσεων λαμβάνονται από την Εθνι¬ 
κή Βάση Δεδομένων Αναφοράς για τη Φορητότητα 
(ΕΒΔΑΦ), η οποία εγκαθίσταται και λειτουργεί σύμφωνα 
με τα οριζόμενα στο άρθρο 8 της παρούσας Απόφα¬ 
σης. Όλοι οι υπόχρεοι, σύμφωνα με το παρόν άρθρο, 
πάροχοι είναι υποχρεωμένοι να λαμβάνουν κατά τα 
χρονικά διαστήματα που ορίζονται στην παράγραφο 4 
του παρόντος, τα σχετικά στοιχεία της ανωτέρω βάσης, 
ώστε να ανταποκρίνονται πλήρως στις υποχρεώσεις 
τους που απορρέουν, σύμφωνα με την παρούσα, για 
την ορθή δρομολόγηση των κλήσεων. 

4. Ο χρόνος που πρέπει να μεσολαβεί ανάμεσα σε 
δύο διαδοχικές ενέργειες ανάκτησης στοιχείων από την 
Εθνική Βάση Δεδομένων Αναφοράς για τη Φορητότητα 
έχει ως εξής: 

α. Όλοι οι πάροχοι (σταθερών και κινητών δικτύων) 
υποχρεούνται να ενημερώνουν μέσα σε δύο (2) ώρες 
από την παραλαβή σχετικού μηνύματος επιβεβαίωσης 
μεταφοράς αριθμού από την ΕΒΔΑΦ (ΒΡ3 όΐΌοάοαεί) 
τους πίνακες δρομολόγησης των κλήσεων με τα στοι¬ 
χεία της ΕΒΔΑΦ προκειμένου να επιτυγχάνουν τη σω¬ 
στή δρομολόγηση των κλήσεων. 

β. Επιπρόσθετα, οι πάροχοι υποχρεούνται να ελέγχουν 
για τη σωστή ενημέρωση των πινάκων δρομολόγησης 
τουλάχιστον μία φορά ημερησίως. 

Οι πάροχοι υποχρεούνται να αποκαθιστούν την ορθή 
δρομολόγηση κλήσεων προς μεταφερθέντες αριθμούς 
μετά από δήλωση σχετικού προβλήματος από άλλο 
πάροχο εντός το πολύ μίας (1) εργάσιμης ημέρας. 

5. Οι υποχρεώσεις δρομολόγησης των κλήσεων που 
ορίζονται από το παρόν άρθρο ισχύουν για κλήσεις 
τόσο προς γεωγραφικούς αριθμούς όσο και προς μη 
γεωγραφικούς αριθμούς, συμπεριλαμβανομένων των 
αριθμών κινητής τηλεφωνίας, οι οποίοι μεταφέρονται 
με βάση τις διατάξεις της παρούσας. 

Αρθρο 5 

Προθέματα δρομολόγησης κλήσεων προς αριθμούς 
που έχουν μεταφερθεί 

1. Με την επιφύλαξη της παραγράφου 3 του παρόντος 
άρθρου, κάθε πάροχος-δέκτης ταυτοποιείται για σκο¬ 
πούς δρομολόγησης κλήσεων με το πρόθεμα δρομολό¬ 
γησης φορητότητας που του εκχωρείται από την ΕΕΤΤ. 
Η δομή των προθεμάτων δρομολόγησης φορητότητας 


και ο τρόπος εκχώρησής τους καθορίζονται από την 
Απόφαση της ΕΕΤΤ ΑΠ. 677/03/8-1-2013 (ΦΕΚ 170/Β/2013), 
όπως ισχύει. 

2. Τα προθέματα δρομολόγησης φορητότητας εφαρ¬ 
μόζονται τόσο για τους γεωγραφικούς όσο και για τους 
μη γεωγραφικούς αριθμούς, συμπεριλαμβανομένων των 
αριθμών κινητής τηλεφωνίας. 

3. Οι εικονικοί πάροχοι ή άλλοι πάροχοι ηλεκτρονικών 
επικοινωνιών δύνανται να χρησιμοποιούν : 

α. προθέματα δρομολόγησης φορητότητας που τους 
εκχωρούνται από την ΕΕΤΤ, στην περίπτωση που συν¬ 
δέονται οι ίδιοι απευθείας με την ΕΒΔΑΦ ή 
β. μέρος του εύρους αριθμών που ορίζεται από το 
πρόθεμα δρομολόγησης φορητότητας που διαθέτει ο 
πάροχος ο οποίος διαχειρίζεται τα αριθμοδοτικά φά¬ 
σματά τους και τις αιτήσεις φορητότητάς τους ως πα- 
ρόχων-δοτών ή παρόχων-δεκτών στην ΕΒΔΑΦ. 

Αρθρο 6 

Κοστολόγηση και τιμολόγηση παροχής της 
Φορητότητας Αριθμών 

Τμήμα Α : Τέλη υπηρεσιών χονδρικής 

1. Τα τέλη που αφορούν την παροχή υπηρεσιών φο¬ 
ρητότητας αριθμών, είναι τα ακόλουθα : 

α. τέλος αίτησης φορητότητας 

β. Τ έλος υπηρεσιών πληροφοριών δρομολόγησης 

γ. Τ έλος ΕΒΔΑΦ 

2. Για καθένα από τα ανωτέρω τέλη ισχύουν τα ακό¬ 
λουθα : 

α. Τέλος αίτησης φορητότητας 
ί. Ο πάροχος-δότης δύναται να αιτηθεί από τον πάρο- 
χο-δέκτη την καταβολή τέλους αίτησης φορητότητας 
που αφορά τη διαδικασία διεκπεραίωσης μιας αίτησης 
συνδρομητή για φορητότητα αριθμού(ών). Το εν λόγω 
τέλος αφορά στις περιπτώσεις της αποδοχής και της 
απόρριψης της αίτησης φορητότητας και προσδιορίζε¬ 
ται με βάση την αρχή της κοστοστρέφειας. 

μ. Γ ια τον προσδιορισμό του εν λόγω τέλους λαμβά- 
νονται υπόψη μόνο οι εργασίες που πραγματοποιούνται 
από τον πάροχο-δότη για την εξέταση της αίτησης 
φορητότητας μέχρι την αποδοχή ή απόρριψή της. Δεν 
λαμβάνονται υπόψη οι επιπλέον διαδικασίες που απαι¬ 
τούνται για την αποσύνδεση του συνδρομητή από τον 
πάροχο-δότη, ούτε οι διαδικασίες αλλαγών στις πλη¬ 
ροφορίες δρομολόγησης. 

ίϋ. Το τέλος αίτησης φορητότητας υπόκειται σε έγκρι¬ 
ση από την ΕΕΤΤ. Για τον υπολογισμό του τέλους δύνα- 
ται να χρησιμοποιηθεί ΒοΙΙοπι-υρ μοντέλο υπολογισμού. 
Γ ια τον προσδιορισμό του τέλους που θα εφαρμόσει 
κατά το επόμενο έτος κάθε πάροχος-δότης υποβάλλει 
προς έλεγχο στην ΕΕΤΤ τα στοιχεία κόστους που ορίζει 
η παρούσα εντός του μηνός Ιουλίου κάθε έτους. Σε πε¬ 
ρίπτωση μη παροχής επαρκών κοστολογικών στοιχείων 
από έναν υπόχρεο πάροχο, η ΕΕΤΤ δύναται να χρησιμο¬ 
ποιεί για την ανάλυση του κόστους δικό της ΒοΙΙοπι-ΙΙρ 
μοντέλο χρησιμοποιώντας στοιχεία της αγοράς που 
έχει στη διάθεσή της ή/και μεθοδολογίες συγκριτικών 
αναφορών (όοποίιπιαΓΚίηρ). 

ίν. Επιτρέπεται η εφαρμογή τέλους αίτησης φορη¬ 
τότητας μεταξύ δύο παροχών με βάση την αρχή της 
αμοιβαιότητας, κατόπιν συμφωνίας μεταξύ των εν λόγω 
παροχών. 

β. Τ έλος υπηρεσιών πληροφοριών δρομολόγησης 

ί. Το τέλος υπηρεσιών πληροφοριών δρομολόγησης 
αφορά στη λήψη υπηρεσιών από τρίτο πάροχο με αντι¬ 
κείμενο τις πληροφορίες για την ταυτότητα του παρό- 
χου-δέκτη. 

μ. Το εν λόγω τέλος καθορίζεται κατόπιν συμφωνίας 
μεταξύ των παροχών. 

γ. Τέλος ΕΒΔΑΦ 

ί. Κάθε πάροχος που συνδέεται με την ΕΒΔΑΦ κατα¬ 
βάλει στο διαχειριστή της τέλος, σύμφωνα με οριζόμενα 
στη μεταξύ τους συναφθείσα σχετική σύμβαση και την 
κείμενη νομοθεσία και στη σύμβαση ανάθεσης από την 
ΕΕΤΤ του έργου της ΕΒΔΑΦ. 

ϋ. Τα τέλη υπέρ της ΕΒΔΑΦ υπόκεινται σε έγκριση 
από την ΕΕΤΤ. 

ίϋ. Σε περίπτωση συγχώνευσης μεταξύ παροχών ή συγ¬ 
χώνευσης με απορρόφηση ή άλλης συναφούς διαδικασί¬ 
ας (π.χ. μαζική μεταφορά αριθμών σε έναν πάροχο λόγω 
διακοπής εργασιών άλλου παρόχου), η μαζική υποβολή 
αιτημάτων για τη μεταφορά των αριθμών γίνεται χωρίς 
αίτηση συνδρομητή και δεν καταβάλλεται τέλος υπέρ 
της ΕΒΔΑΦ. 

Τ μήμα Β : Τ έλη υπηρεσιών λιανικής 

1. Οι συνδρομητές του παρόχου-δότη δεν επιβαρύνο¬ 
νται άμεσα από αυτόν για την παροχή της φορητότητας 
των αριθμών τους. 

2. α. Οι τυχόν χρεώσεις των παρόχων-δεκτών στους 
συνδρομητές για την παροχή της φορητότητας των 
αριθμών τους, δεν πρέπει να αποτρέπουν τη χρήση της 
φορητότητας αριθμού. 

β. Δεν επιτρέπεται η αναδρομική επιβολή τέλους για 
την παροχή της φορητότητας αριθμού από τους παρό- 
χους-δέκτες κατά την αποσύνδεση των συνδρομητών 
από το δίκτυό τους. 

Άρθρο 7 

Διαδικασία Παροχής της Φορητότητας Αριθμών 

1. α. Ο συνδρομητής που επιθυμεί να μεταφέρει 
τον(τους) αριθμό(ούς) του, απευθύνεται στον πάροχο- 
δέκτη και υποβάλλει σε αυτόν, με έναν από τους τρό¬ 
πους που ορίζονται στην παράγραφο 2 του παρόντος 
άρθρου, τη σχετική αίτηση φορητότητας αριθμού. 

β. Η αίτηση φορητότητας αποτελεί ταυτόχρονα και 
αίτηση διακοπής όλων των παρεχόμενων από τον πάρο- 
χο-δότη υπηρεσιών, οι οποίες σχετίζονται με τον(τους) 
μεταφερόμενο(-ους) αριθμό(-ούς) (π.χ. αφορά και στην 
τυχόν υπάρχουσα υπηρεσία σύνδεσης στο διαδίκτυο 
μέσω του παρόχου-δότη), εκτός αν ζητηθεί διαφορε¬ 
τικά από τον συνδρομητή και είναι τεχνικά εφικτό και 
διαθέσιμο εμπορικά από τον πάροχο-δότη. Η διακοπή 
υλοποιείται με την ολοκλήρωση της φορητότητας και 
τη μεταφορά του συνδρομητή στον πάροχο-δέκτη, με 
την επιφύλαξη της παραγράφου 12. 

γ. Ο πάροχος-δέκτης μεριμνά για τη διεκπεραίωση 
της αίτησης φορητότητας σύμφωνα με την παρούσα. 

δ. Στην περίπτωση φορητότητας αριθμών κινητής τη¬ 
λεφωνίας, η παράδοση της κάρτας 8ΙΜ από τον πάροχο- 
δέκτη στο συνδρομητή πραγματοποιείται υποχρεωτικά 
μετά την αποδοχή της αίτησης φορητότητας. 

2. α. Οι αιτήσεις φορητότητας αριθμού υποβάλλονται 
από το συνδρομητή στον πάροχο-δέκτη. Ο πάροχος- 
δέκτης παρέχει τη δυνατότητα υποβολής των αιτήσεων 
φορητότητας αριθμού με τουλάχιστον έναν από τους 
ακόλουθους τρόπους: 


(1) έντυπα, με την προσκόμιση ταυτότητας και την 
επισύναψη στην αίτηση φωτοτυπίας της ταυτότητας. 

(2) με τηλεομοιοτυπία, με την επισύναψη και αποστολή 
φωτοτυπίας ταυτότητας. 

(3) με ηλεκτρονικά μέσα, με χρήση ασφαλούς μεθό¬ 
δου ταυτοποίησης του χρήστη ή συνδρομητή, συμπερι- 
λαμβανομένης της δυνατότητας χρήσης ηλεκτρονικής 
υπογραφής, 

(4) τηλεφωνικά μέσω κλήσεων, οι οποίες κατόπιν σχε¬ 
τικής ενημέρωσης και συναίνεσης του συνδρομητή, δύ- 
νανται να μαγνητοφωνούνται. 

Στις περιπτώσεις (1) και (3) ο συνδρομητής λαμβά¬ 
νει έντυπο ή ηλεκτρονικό, αντίστοιχα, αντίγραφο της 
αίτησής του, η οποία φέρει ημερομηνία υποβολής και 
μοναδικό αριθμό αναφοράς. 

Στις περιπτώσεις (2) και (4) αποστέλλεται από τον 
πάροχο-δέκτη μήνυμα 3Μ3 σε δηλωθέν αριθμό κινητού 
του συνδρομητή από το περιεχόμενο του οποίου προ¬ 
κύπτει σαφώς η επιβεβαίωση από τον πάροχο-δέκτη 
της υποβολής αίτησης φορητότητας και αναφέρεται 
ο μοναδικός αριθμός αναφοράς της και η ημερομηνία 
υποβολής της. 

Τα παραπάνω ισχύουν με την επιφύλαξη των διατά¬ 
ξεων του Ν. 2251/1994 (ΦΕΚ 191/Α) ως ισχύει τροποποι¬ 
ηθείς με το Ν.3587/2007 περί σύναψης σύμβασης από 
απόσταση, και της, σύμφωνα με αυτές, υποχρέωσης 
ενημέρωσης του συνδρομητή επί των όρων της προς 
σύναψη σύμβασης. 

β) Στην αίτηση φορητότητας του συνδρομητή ανα¬ 
γράφονται τα ακόλουθα στοιχεία: 

ί. Επώνυμο και Όνομα (Επωνυμία σε περίπτωση νομι¬ 
κού προσώπου), 

ϋ. ΑΦΜ (εφόσον είναι κάτοχος ΑΦΜ), 

ίϋ. Αριθμός Δελτίου Ταυτότητας ή Διαβατηρίου σε 
περιπτώσεις όπου δεν είναι κάτοχος ΑΦΜ, και 

ίν. αριθμός (ή ομάδα αριθμών) τηλεφώνου. 

Επίσης, στην αίτηση περιλαμβάνονται τα στοιχεία 
επικοινωνίας του συνδρομητή καθώς και αριθμός κι¬ 
νητού, τον οποίο συμπληρώνει ο συνδρομητής, (εκτός 
εάν δεν το επιθυμεί), για να λάβει επιβεβαίωση της 
υποβολής της αίτησής του, σύμφωνα με τα οριζόμενα 
στο εδάφιο α. 

γ) Τα ανωτέρω στοιχεία ελέγχονται και πιστοποι¬ 
ούνται από τον πάροχο-δέκτη. Ο έλεγχος Επωνύμου, 
Ονόματος και Αριθμού Δελτίου Ταυτότητας ή Διαβα¬ 
τηρίου γίνεται με προσκόμιση του δελτίου ταυτότητας 
ή του διαβατηρίου του αιτούντος συνδρομητή. Ο έλεγ¬ 
χος ΑΦΜ γίνεται με την απλή επίδειξη αποδεικτικού 
ΑΦΜ (π.χ. βεβαίωση απόδοσης ΑΦΜ, εκκαθαριστικού 
σημειώματος κλπ.). Ο έλεγχος του Αριθμού Τηλεφώνου 
γίνεται με βάση πρόσφατο λογαριασμό του συνδρομητή 
στον πάροχο-δότη. Σε περίπτωση νομικού προσώπου 
ελέγχεται η νομιμοποίηση του εκπροσώπου του νομικού 
προσώπου που υποβάλει την αίτηση. 

3. α) Οι πάροχοι-δέκτες που είναι αποδέκτες των αντί¬ 
στοιχων ως άνω αιτήσεων, οφείλουν να τηρούν αρχείο 
με τις κατά περίπτωση πρωτότυπες και αυθεντικές 
αιτήσεις και τις σχετικές καταγραφές (ηλεκτρονικές 
ή ηχητικές) καθώς και όλα τα σχετικά νομιμοποιητικά 
έγγραφα, σε όποια μορφή έχουν υποβληθεί ή κατα¬ 
γράφει. Η υποχρέωση αυτή ισχύει για διάστημα έξι (6) 
μηνών από την υποβολή κάθε ως άνω αίτησης. Εάν στο 
ανωτέρω διάστημα ανακύψουν διαφορές ενώπιον οιασ- 

δήποτε αρμόδιας Αρχής ή Δικαστηρίου, τα αρχεία που 
αφορούν στις διαφορές αυτές πρέπει να διατηρούνται 
με ευθύνη του παρόχου μέχρι την αμετάκλητη επίλυση 
των ως άνω διαφορών. 

β) Οι πάροχοι-δέκτες δεν υποχρεούται στην αποστολή 
των αντίστοιχων ως άνω πρωτότυπων αιτήσεων φο- 
ρητότητας αριθμού καθώς και των ενδεχόμενων συ¬ 
νοδευτικών δικαιολογητικών στους παρόχους-δότες. 
Σε περίπτωση που πάροχος-δότης υποβάλλει εύλογο 
αίτημα υποβολής ακριβών αντιγράφων των αιτήσεων 
φορητότητας καθώς και των ενδεχόμενων συνοδευτι¬ 
κών δικαιολογητικών, ο πάροχος-δέκτης είναι υποχρεω¬ 
μένος να υποβάλει τα εν λόγω αιτηθέντα στοιχεία στον 
πάροχο-δότη εντός ενός (1) μηνός από την υποβολή του 
αιτήματος, χωρίς αυτό να επηρεάζει τη διεκπεραίωση 
των αιτήσεων φορητότητας, σύμφωνα με τα οριζόμενα 
στην παρούσα. 

4. α) Οι αιτήσεις φορητότητας προωθούνται από τον 
πάροχο-δέκτη αποκλειστικά μέσω της ΕΒΔΑΦ στον πά- 
ροχο-δότη εντός το πολύ μίας (1) εργάσιμης ημέρας από 
την υποβολή τους από το συνδρομητή. Απαγορεύεται 
η αποστολή στοιχείων της αίτησης φορητότητας με 
οποιονδήποτε άλλο τρόπο εκτός της ΕΒΔΑΦ. 

Στην περίπτωση που ο συνδρομητής έχει αιτηθεί τη 
μεταφορά μη συνεχόμενων αριθμών που είναι συνδεδε- 
μένοι στον πάροχο-δότη τότε προωθούνται μέσω της 
ΕΒΔΑΦ ξεχωριστές αιτήσεις για κάθε αριθμό. 

Στην περίπτωση που ο συνδρομητής έχει αιτηθεί τη 
μεταφορά ομάδας αριθμών στον πάροχο-δότη τότε 
προωθείται μέσω της ΕΒΔΑΦ μία αίτηση για την ομάδα 
αριθμών. 

β) Στην περίπτωση που η αίτηση φορητότητας αριθ¬ 
μού συνοδεύεται από αίτηση πλήρους αποδεσμοποίη- 
σης τοπικού βρόχου, τότε οι δύο αιτήσεις υποβάλλονται 
από τον πάροχο-δέκτη, κατά τα οριζόμενα στα ισχύοντα 
νομοθετικά και κανονιστικά κείμενα. Σε περίπτωση που 
απορριφθεί η αίτηση φορητότητας, η σχετική διαδικα¬ 
σία αποδεσμοποίησης τοπικού βρόχου δεν υλοποιείται. 

5. α). Ο πάροχος-δότης που λαμβάνει μέσω της ΕΒΔΑΦ 
την αίτηση φορητότητας από τον πάροχο-δέκτη οφείλει 
να προβεί στη διακοπή της σύνδεσης και την τροποποί¬ 
ηση/λύση της σύμβασης με το συνδρομητή στο μέτρο 
που αφορά το μεταφερόμενο αριθμό, εκτός από τις 
ακόλουθες περιοριστικά αναφερόμενες περιπτώσεις, 
οι οποίες αποτελούν λόγους απόρριψης της αίτησης 
φορητότητας: 

Α. Όταν ο Α.Φ.Μ. ή εάν πρόκειται για φυσικό πρόσωπο 
που δεν είναι κάτοχος Α.Φ.Μ., ο Αριθμός Δελτίου Ταυ¬ 
τότητας ή Διαβατηρίου διαφέρουν από τα αντίστοιχα 
στοιχεία που έχει στην κατοχή του. 

Σε περίπτωση αλλαγής του αριθμού Δελτίου Ταυτό¬ 
τητας ή Διαβατηρίου, εφόσον ο συνδρομητής δεν είναι 
κάτοχος Α.Φ.Μ., οπότε και απόρριψης της αίτησης από 
τον πάροχο-δότη λόγω μη συμφωνίας του Αριθμού Δελ¬ 
τίου Ταυτότητας ή του Αριθμού Διαβατηρίου, ο συνδρο¬ 
μητής δύναται να υποβάλλει νέα αίτηση επισυνάπτοντας 
αντίγραφο του ισχύοντος Δελτίου Ταυτότητας ή των 
σελίδων του Διαβατηρίου, στις οποίες φαίνεται ο ισχύον 
αριθμός. Το ανωτέρω αντίγραφο κοινοποιείται από τον 
πάροχο-δέκτη στον πάροχο-δότη, ο οποίος οφείλει να 
ενημερώσει το συντομότερο τα στοιχεία που τηρεί και 
να προβεί σε εξέταση της αίτησης, σύμφωνα με την 
παράγραφο 6 του παρόντος άρθρου. 


Β. Στην περίπτωση αίτησης φορητότητας για ομάδα 
συνεχόμενων αριθμών, όταν : 

Β1. η ομάδα που μεταφέρεται δεν έχει μέγεθος ίσο 
με το 1/10 του μεγέθους της αρχικής ομάδας αριθμών 
που ο συνδρομητής έχει στον πάροχο-δότη ή ακέραιο 
πολλαπλάσιο αυτού 

Β2. η ομάδα που μεταφέρεται έχει μέγεθος μικρότερο 
από 100 αριθμούς, εκτός και εάν το μέγεθος της αρχικής 
ομάδας είναι ήδη μικρότερο από 100 αριθμούς. 

Β3. κάποιοι εκ των αριθμών της ομάδας είναι εκχωρη¬ 
μένοι σε άλλο συνδρομητή, συμπεριλαμβανόμενης της 
περίπτωσης της παρ. 5 του άρθρου 3. 

Στις ανωτέρω περιπτώσεις ο πάροχος-δότης παρέχει 
μέσω του μηνύματος απόρριψης της ΕΒΔΑΦ στον πάρο¬ 
χο-δέκτη σαφείς πληροφορίες για το εύρος της ομάδας 
αριθμών ή για τους αριθμούς που είναι εκχωρημένοι σε 
άλλους συνδρομητές. 

Γ. Όταν ο αριθμός για τον οποίο υποβάλλεται η 
αίτηση δεν είναι ενεργός στον πάροχο-δότη, με την 
επιφύλαξη της παραγράφου 5 του άρθρου 3 της πα¬ 
ρούσας και του τελευταίου εδαφίου της παραγράφου 
6 του άρθρου 3. 

β) Η μη διάθεση από τον πάροχο - δότη κάποιας από 
τις πληροφορίες που περιλαμβάνονται στην αίτηση φο¬ 
ρητότητας, σύμφωνα με τα αναφερόμενα στην παρ. 2, 
εδάφιο β, δεν δύναται να αποτελέσει λόγο απόρριψης 
της αίτησης φορητότητας του συνδρομητή. 

γ) Σε περίπτωση που ο πάροχος-δότης διαπιστώσει 
ότι το ονοματεπώνυμο του συνδρομητή ή επωνυμία του 
(εάν είναι νομικό πρόσωπο) διαφέρουν από τα αντί¬ 
στοιχα στοιχεία που έχει στην κατοχή του ενημερώ¬ 
νει σχετικά τον πάροχο-δέκτη μέσω του μηνύματος 
αποδοχής της αίτησης φορητότητας της ΕΒΔΑΦ. Ο 
πάροχος-δέκτης υποχρεούται να πραγματοποιήσει νέο 
έλεγχο επιβεβαίωσης των στοιχείων του αιτούντος τη 
φορητότητα συνδρομητή πριν προχωρήσει περαιτέρω 
στην υλοποίηση της αίτησης φορητότητας. Σε περίπτω¬ 
ση που ο πάροχος-δέκτης δεν επιβεβαιώσει τα στοιχεία 
του αιτούντος συνδρομητή, τότε προβαίνει σε ακύρωση 
της αίτησης φορητότητας. 

6. Ο πάροχος-δότης οφείλει, το αργότερο εντός έξι 
(6) εργάσιμων ωρών (όπως ορίζονται στην ΕΒΔΑΦ) 
από τη στιγμή της υποβολής της αίτησης φορητότη¬ 
τας μέσω της ΕΒΔΑΦ, να απαντήσει μέσω της ΕΒΔΑΦ 
στον πάροχο-δέκτη εάν αποδέχεται ή απορρίπτει την 
αίτηση φορητότητας. Απόρριψη της αίτησης μπορεί 
να γίνει μόνο για τους περιοριστικά αναφερόμενους 
λόγους στην παράγραφο 5 α. Σε περίπτωση απόρρι¬ 
ψης, ο πάροχος-δότης οφείλει μέσω της ΕΒΔΑΦ να 
γνωστοποιήσει την απάντησή του στον πάροχο-δέκτη 
και να αναφέρει σε αυτή τους ακριβείς λόγους απόρ¬ 
ριψης. Σε περίπτωση άπρακτης παρόδου της ανωτέρω 
προθεσμίας των έξι (6) εργάσιμων ωρών τεκμαίρεται 
ότι δεν υφίσταται από την πλευρά του παρόχου-δότη 
κανένας λόγος απόρριψης της αίτησης φορητότητας 
του συνδρομητή και η διαδικασία της φορητότητας 
συνεχίζεται από τον πάροχο-δέκτη. 

7. α) Ο πάροχος-δέκτης υποχρεούται εντός αποκλει¬ 
στικής προθεσμίας μίας (1) εργάσιμης ημέρας από την 
κοινοποίηση μέσω της ΕΒΔΑΦ της απόρριψης της αί¬ 
τησης φορητότητας, να ενημερώσει με κάθε πρόσφορο 
τρόπο το συνδρομητή για τον ακριβή λόγο απόρριψης 
της αίτησής του και να τον πληροφορήσει για τις ενέρ- 

γειες στις οποίες πρέπει να προβεί για την επιτυχή 
διεκπεραίωση της αίτησής του. 

β) Στην περίπτωση φορητότητας γεωγραφικού αριθ¬ 
μού χωρίς αποδεσμοποίηση ή κατασκευή τοπικού βρό¬ 
χου ή φορητότητας μη γεωγραφικού αριθμού (εκτός 
των αριθμών κινητής τηλεφωνίας), ο πάροχος-δέκτης 
υποχρεούται να ενημερώσει το συνδρομητή για την 
αποδοχή της αίτησης φορητότητας. 

8. Η αίτηση φορητότητας παραμένει ενεργή στην 
ΕΒΔΑΦ για : 

α. εξήντα (60) ημερολογιακές ημέρες, στην περίπτωση 
αριθμών σταθερής τηλεφωνίας και μη γεωγραφικών 
αριθμών (μη συμπεριλαμβανομένων των αριθμών κινη¬ 
τής τηλεφωνίας) 

β. τριάντα (30) ημερολογιακές ημέρες, στην περίπτω¬ 
ση αριθμών κινητής τηλεφωνίας 

από την υποβολή της στην ΕΒΔΑΦ από τον πάροχο- 
δέκτη. Η αίτηση φορητότητας αριθμού που δεν έχει 
υλοποιηθεί εντός της ανωτέρω προθεσμίας, ακυρώνεται 
αυτόματα μέσω της ΕΒΔΑΦ. 

9. α. Ο χρόνος διεκπεραίωσης της μεταφοράς αριθμού 
δεν δύναται να υπερβαίνει τη μία (1) εργάσιμη ημέρα 
από την ημερομηνία που η σχετική αίτηση του συνδρο¬ 
μητή τεκμαίρεται ότι γίνεται αποδεκτή από τον πάροχο- 
δότη, με την επιφύλαξη για τη σταθερή τηλεφωνία, της 
υποβολής αίτησης φορητότητας που συνοδεύεται από 
αίτηση πλήρους αποδεσμοποίησης του τοπικού βρόχου 
ή κατασκευής νέου βρόχου, όπως ορίζεται στην παρ. 
4, σημείο β του παρόντος άρθρου. Στην ανωτέρω προ¬ 
θεσμία δεν λογίζονται τυχόν καθυστερήσεις οι οποίες 
οφείλονται στο συνδρομητή, όπως για παράδειγμα η 
υποβολή από το συνδρομητή αιτήματος ενεργοποίησης 
του αριθμού του στον πάροχο-δέκτη σε ημερομηνία 
διαφορετική από την ημερομηνία που απορρέει από την 
παραπάνω προθεσμία ή η καθυστερημένη λήψη από το 
συνδρομητή της κάρτας 3ΙΜ (στην κινητή τηλεφωνία). 

β. Στην περίπτωση της υποβολής αίτησης φορητότη¬ 
τας που συνοδεύεται από αίτηση πλήρους αποδεσμο¬ 
ποίησης του τοπικού βρόχου, η μεταφορά του (των) 
αριθμού(ών) διεκπεραιώνεται την ημέρα παράδοσης του 
πλήρους αποδεσμοποίητου τοπικού βρόχου, για την 
οποία ισχύουν οι προθεσμίες που ορίζονται από την 
κείμενη νομοθεσία. 

γ. Στην περίπτωση των αριθμών της κινητής τηλεφω¬ 
νίας, ο πάροχος-δέκτης προχωρεί σε υλοποίηση της 
φορητότητας μόνο μετά την παραλαβή της κάρτας 5ΙΜ 
από το συνδρομητή. 

δ. Στην περίπτωση φορητότητας γεωγραφικού αριθ¬ 
μού χωρίς αποδεσμοποίηση ή κατασκευή τοπικού βρό¬ 
χου ή φορητότητας μη γεωγραφικού αριθμού (εκτός 
των αριθμών κινητής τηλεφωνίας), ο πάροχος-δέκτης 
προχωρεί σε υλοποίηση της φορητότητας μόνο μετά 
την άπρακτη παρέλευση της προθεσμίας της παραγρά¬ 
φου 11α, σημείο ϋί. 

10. Ο συνδρομητής έχει δικαίωμα φορητότητας αριθ¬ 
μού ακόμη και αν συνδέεται με τον πάροχο με σύμβαση 
ορισμένου χρόνου. Ωστόσο, το δικαίωμα αυτό δεν περι¬ 
ορίζει στο ελάχιστο τις υποχρεώσεις του συνδρομητή 
που απορρέουν από τη σύμβασή του με τον πάροχο- 
δότη. 

11. α. Ο συνδρομητής διατηρεί το δικαίωμα να υποβάλ¬ 
λει αίτημα ακύρωσης της αίτησης φορητότητας εντός 
των ακόλουθων κατά περίπτωση προθεσμιών : 


ί. τουλάχιστον μέχρι τρεις ημέρες πριν την ημερομηνία 
αποδεσμοποίησης του τοπικού βρόχου ή κατασκευής 
νέου βρόχου, στην περίπτωση της συνυποβολής αιτή¬ 
σεων φορητότητας και πλήρους αποδεσμοποίησης του 
τοπικού βρόχου που ορίζει η παρ. 4 εδάφιο β, 

ϋ. μέχρι την παραλαβή της νέας κάρτας 3ΙΜ του πα- 
ρόχου-δέκτη από το συνδρομητή, στην περίπτωση 
φορητότητας αριθμών κινητής τηλεφωνίας. 

ϋί. εντός μίας (1) εργάσιμης ημέρας από την ενημέρω¬ 
ση, σύμφωνα με την παράγραφο 7β, του συνδρομητή 
από τον πάροχο-δέκτη ότι η αίτηση φορητότητας έγινε 
αποδεκτή, στην περίπτωση φορητότητας γεωγραφικού 
αριθμού χωρίς αποδεσμοποίηση ή κατασκευή τοπικού 
βρόχου ή φορητότητας μη γεωγραφικού αριθμού (εκτός 
των αριθμών κινητής τηλεφωνίας). 

Σε περίπτωση μη υποβολής αιτήματος ακύρωσης 
εντός των ανωτέρω κατά περίπτωση προθεσμιών το 
αίτημα ακύρωσης απορρίπτεται και η αίτηση φορητό¬ 
τητας υλοποιείται. 

β. Η ακύρωση της αίτησης φορητότητας υποβάλλεται 
από το συνδρομητή στον πάροχο-δέκτη και σε αυτή 
αναγράφονται τα ίδια στοιχεία του συνδρομητή που 
έχουν αναγραφεί στην αίτηση φορητότητας. Ο πά¬ 
ροχος-δέκτης παρέχει τη δυνατότητα υποβολής των 
αιτήσεων ακύρωσης με τουλάχιστον έναν από τους 
ακόλουθους τρόπους: 

(1) έντυπα, με την προσκόμιση ταυτότητας και την 
επισύναψη στην αίτηση φωτοτυπίας ταυτότητας. 

(2) με τηλεομοιοτυπία, με την επισύναψη και αποστολή 
φωτοτυπίας ταυτότητας, 

(3) με ηλεκτρονικά μέσα, με χρήση ασφαλούς μεθόδου 
ταυτοποίησης του χρήστη, συμπεριλαμβανομένης της 
χρήσης ηλεκτρονικής υπογραφής. 

(4) με τηλεφωνική κλήση από τη γραμμή του συνδρομη¬ 
τή με τον αριθμό για τον οποίο έχει υποβάλει την αίτηση 
φορητότητας προς συγκεκριμένο τηλεφωνικό αριθμό του 
παρόχου-δέκτη. Κατά την κλήση αυτή, ο συνδρομητής, 
αφού ταυτοποιηθεί με βάση τον αριθμό της καλούσας 
γραμμής ή τον αριθμό αναφοράς της αίτησης φορητότη¬ 
τας, δηλώνει με κατάλληλη επιλογή ή απάντηση σε αυτο¬ 
ματοποιημένο σύστημα (ΐνΒ-Ιη(θΓ30ΐίνθ Ν/οίοθ Ββεροηεθ) 
ότι επιθυμεί την ακύρωση της αίτησης φορητότητάς του. 
Η επιλογή ή η απάντηση του συνδρομητή καταγράφεται 
υποχρεωτικά από το ανωτέρω αυτοματοποιημένο σύ¬ 
στημα (ΙΝ/Ρ) και τα αρχεία καταγραφής διατηρούνται για 
χρονικό διάστημα τουλάχιστον έξι (6) μηνών. Το ανωτέρω 
αυτοματοποιημένο σύστημα (Ι\/Β) λειτουργεί σε 24ωρη 
βάση τουλάχιστον κατά τις εργάσιμες ημέρες. 

Στις περιπτώσεις (1) και (3) ο συνδρομητής λαμβά¬ 
νει έντυπο ή ηλεκτρονικό, αντίστοιχα, αντίγραφο της 
αίτησής του, η οποία φέρει ημερομηνία υποβολής και 
μοναδικό αριθμό αναφοράς. 

Στις περιπτώσεις (2) και (4) αποστέλλεται από τον 
πάροχο-δέκτη μήνυμα 3Μ3 στο δηλωθέντα στην αίτηση 
φορητότητας αριθμό κινητού του συνδρομητή από το 
περιεχόμενο του οποίου προκύπτει σαφώς η επιβεβαί¬ 
ωση από τον πάροχο-δέκτη της ακύρωσης της αίτησης 
φορητότητας και αναφέρεται ο μοναδικός αριθμός ανα¬ 
φοράς της και η ημερομηνία υποβολής της. 

Η αίτηση ακύρωσης υποβάλλεται σε οποιοδήποτε ση¬ 
μείο πώλησης του παρόχου-δέκτη ανεξαρτήτως του 
τρόπου που ο συνδρομητής είχε υποβάλει την αρχική 
αίτηση φορητότητας. 

Επιπρόσθετα, εάν ο πάροχος-δέκτης παρέχει τη δυ¬ 
νατότητα υποβολής αιτήσεων φορητότητας με έναν ή 
περισσότερους από τους τρόπους (1), (2), (3) και (4) της 
παραγράφου 2 του παρόντος άρθρου, τότε υποχρεούται 
να παρέχει και την αντίστοιχη δυνατότητα υποβολής αί¬ 
τησης ακύρωσης με καθέναν από τους τρόπους αυτούς. 

Σε κάθε περίπτωση, οι δυνατοί τρόποι ακύρωσης 
μιας αίτησης φορητότητας παρουσιάζονται σε εμφα¬ 
νές σημείο στην ιστοσελίδα του παρόχου, μαζί με τις 
πληροφορίες υποβολής αίτησης φορητότητας. 

γ. Ο πάροχος-δέκτης υποβάλλει τις ακυρώσεις αί¬ 
τησης φορητότητας αριθμού μέσω της ΕΒΔΑΦ στον 
πάροχο-δότη εντός μίας (1) εργάσιμης ημέρας από τη 
λήψη τους. 

δ. Εάν στην περίπτωση της συνυποβολής αιτήσεων 
φορητότητας και πλήρους αποδεσμοποίησης του το¬ 
πικού βρόχου που ορίζει η παρ. 5 εδάφιο β, ο τοπικός 
βρόχος δεν είναι επιλέξιμος και ακυρωθεί το αίτημα του 
βρόχου, τότε ο πάροχος-δέκτης οφείλει να ακυρώσει 
την αίτηση φορητότητας μέσω της ΕΒΔΑΦ εντός της 
επόμενης εργάσιμης ημέρας από την ημέρα που ενη¬ 
μερώνεται από το Πληροφοριακό Σύστημα του ΟΤΕ για 
τη μη επιλεξιμότητα και την ακύρωση του αιτήματος 
του τοπικού βρόχου. 

12. Η διαδικασία ενεργοποίησης της φορητότητας 
αριθμού πρέπει να εξασφαλίζει κατά το μέγιστο δυ¬ 
νατόν αδιάκοπη παροχή υπηρεσιών στο συνδρομητή. 
Ειδικότερα: 

α. Σε περίπτωση που εμφανιστούν προβλήματα κατά 
τη διαδικασία μεταφοράς ενός αριθμού και πριν την 
ολοκλήρωσή της, θα καταβάλλεται κάθε εύλογη προ¬ 
σπάθεια αυτά να λύνονται εντός 24 ωρών, χρησιμοποι¬ 
ώντας, όπου κριθεί απαραίτητο προς το σκοπό αυτό, 
και τις διαδικασίες της ΕΒΔΑΦ. Η προσπάθεια αυτή 
περιλαμβάνει, εάν χρειαστεί, και την αποκατάσταση 
της αρχικής υπηρεσίας από τον πάροχο-δότη. Για αυτό, 
ο πάροχος-δότης πρέπει να διατηρεί τις απαραίτητες 
πληροφορίες έτσι ώστε να μπορεί να αποκαταστήσει 
την αρχική υπηρεσία μέσα σε 24 ώρες μετά από σχετική 
αίτηση του παρόχου-δέκτη. 

β. Ο πάροχος-δότης και ο πάροχος-δέκτης μεριμνούν 
ιδιαίτερα για την αδιάλειπτη παροχή υπηρεσιών κατά 
τη διάρκεια της μεταφοράς αριθμών σε περιπτώσεις 
όπου εξυπηρετείται ιδιαίτερη κοινωνική ανάγκη, όπως 
στα νοσοκομεία. 

γ. Σε περίπτωση ανάγκης συγχρονισμού αίτησης φο¬ 
ρητότητας με άλλη μορφή πρόσβασης από την υφιστά¬ 
μενη, αποτελεί ευθύνη τόσο του παρόχου-δέκτη όσο 
και του παρόχου-δότη, η κατά το δυνατόν αδιάλειπτη 
παροχή υπηρεσίας. 

δ. Στην περίπτωση που η αίτηση φορητότητας αριθ¬ 
μού ή αριθμών συνοδεύεται από αίτηση αποδεσμοποί¬ 
ησης τοπικού βρόχου ή απαιτείται εγκατάσταση νέας 
γραμμής, οι εμπλεκόμενοι κατά τη διαδικασία της φο¬ 
ρητότητας πάροχοι ηλεκτρονικών επικοινωνιών οφεί¬ 
λουν να μεριμνούν για την ελαχιστοποίηση του χρόνου 
μη παροχής υπηρεσιών στο συνδρομητή, για όλες τις 
υπηρεσίες του συνδρομητή. 

Αρθρο 8 

Εθνική Βάση Δεδομένων Φορητότητας 

1. Για τη διευκόλυνση παροχής της φορητότητας αριθ¬ 
μών συνιστάται Εθνική Βάση Δεδομένων Αναφοράς για 


τη Φορητότητα (ΕΒΔΑΦ). Η ΕΒΔΑΦ χρησιμοποιείται για 
όλους τους αριθμούς για τους οποίους η φορητότητα 
είναι υποχρεωτική (γεωγραφικών και μη γεωγραφικών 
αριθμών, συμπεριλαμβανομένων των αριθμών κινητής 
τηλεφωνίας). 

2. Η ΕΒΔΑΦ συνδέεται με τις βάσεις δεδομένων όλων 
των παροχών χρησιμοποιώντας τυποποιημένη υποδο¬ 
μή επικοινωνίας, η οποία υποστηρίζει την ανταλλαγή 
πληροφοριών μεταξύ του παρόχου-δότη και του παρό¬ 
χου-δέκτη και τη μαζική αποστολή προς όλους τους 
παρόχους των αλλαγών σχετικά με τη δρομολόγηση ως 
αποτέλεσμα της μεταφοράς αριθμών. Επίσης, υποστη¬ 
ρίζει την ανταλλαγή πληροφοριών μεταξύ των παροχών 
σχετικά με προβλήματα δρομολόγησης. 

3. α. Η επιλογή του διαχειριστή της ΕΒΔΑΦ γίνεται 
από την ΕΕΤΤ με διαγωνιστική διαδικασία, σύμφωνα με 
τις διατάξεις της κείμενης νομοθεσίας. Στην περίπτωση 
αυτή, η λειτουργία και διαχείριση της ΕΒΔΑΦ ανατίθεται 
από την ΕΕΤΤ για μία πενταετία με δυνατότητα παρά¬ 
τασης, σύμφωνα με τις ισχύουσες διατάξεις. Ο υποψή¬ 
φιος Ανάδοχος μπορεί να είναι είτε ένας ανεξάρτητος 
των παροχών οργανισμός είτε κοινοπραξία όλων των 
παροχών ηλεκτρονικών επικοινωνιών. 

β. Ο διαχειριστής της ΕΒΔΑΦ λειτουργεί υπό την επο- 
πτεία της ΕΕΤΤ, παρέχοντας στην ΕΕΤΤ πλήρη πρόσβα¬ 
ση σε πραγματικό χρόνο, καθώς και, κατόπιν αιτήματος 
της, αντίγραφα του περιεχομένου της ΕΒΔΑΦ, χωρίς 
οικονομική επιβάρυνση της ΕΕΤΤ. Το περιεχόμενο της 
ΕΒΔΑΦ ανήκει στην ιδιοκτησία της ΕΕΤΤ. Ο διαχειρι¬ 
στής της ΕΒΔΑΦ διαχειρίζεται και συντονίζει όλες τις 
δραστηριότητες που σχετίζονται με τη βάση δεδομένων 
αναφοράς και παρέχει υπηρεσίες υποστήριξης σε όλους 
ανεξαιρέτως τους παρόχους ηλεκτρονικών επικοινωνιών 
με ίσους όρους, διαφάνεια, αντικειμενικότητα και χωρίς 
διακρίσεις. 

4. Το κόστος εγκατάστασης, λειτουργίας και διαχείρι¬ 
σης της ΕΒΔΑΦ αναλαμβάνεται εξ ολοκλήρου από τους 
παρόχους ηλεκτρονικών επικοινωνιών. Το κόστος αυτό 
κατανέμεται μεταξύ των παροχών λαμβάνοντας υπόψη: 

α. το πλήθος των αριθμών που μεταφέρονται στο 
δίκτυο κάθε παρόχου, καθώς και 

β. το γεγονός ότι όλοι οι πάροχοι, άμεσα ή έμμεσα, 
χρησιμοποιούν την περιεχόμενη στην ΕΒΔΑΦ πληρο¬ 
φορία. 

5. Οι πάροχοι ηλεκτρονικών επικοινωνιών αναλαμ¬ 
βάνουν το κόστος σύνδεσής τους με την ΕΒΔΑΦ. Το 
κόστος αυτό βαρύνει καθέναν από τους παρόχους για 
το δίκτυό του. 

Αρθρο 9 

Προστασία Καταναλωτή 

1. Οι πάροχοι ηλεκτρονικών επικοινωνιών αναπτύσσουν 
συστήματα ατελούς πληροφόρησης και ενημέρωσης 
των καταναλωτών και διαδικασίες προστασίας τους 
ώστε το κοινό να κατανοήσει τον τρόπο λειτουργίας 
των παρεχόμενων υπηρεσιών φορητότητας. Οι πάροχοι 
ηλεκτρονικών επικοινωνιών υποχρεούνται να παρέχουν 
πληροφορίες σχετικά με τη φορητότητα αριθμών σε 
όλα τα σημεία παροχής νέων συνδέσεων. 

2. Οι πάροχοι δικτύου ή/και υπηρεσιών ηλεκτρονικών 
επικοινωνιών δεν περιορίζουν καθ’ οιονδήποτε τρόπο 
την παροχή και προώθηση της φορητότητας αριθμών 
στην Ελληνική αγορά προς τους συνδρομητές. Συγκε- 

κριμένα, οι πάροχοι δικτύου ή/και υπηρεσιών ηλεκτρο¬ 
νικών επικοινωνιών εξασφαλίζουν ότι οι παρεχόμενες 
δυνατότητες εξυπηρέτησης ή/και οι όροι παροχής νέων 
συνδέσεων δεν διαφοροποιούνται ούτε περιορίζονται 
στο ελάχιστο σε περίπτωση που ο συνδρομητής αιτείται 
τη νέα σύνδεση με φορητότητα του αριθμού του. Οι 
πάροχοι δικτύου ή/και υπηρεσιών ηλεκτρονικών επικοι¬ 
νωνιών εξασφαλίζουν ιδίως ότι οι αιτήσεις φορητότητας 
υποβάλλονται σε όλα τα σημεία υποβολής αιτήσεων 
νέων συνδέσεων. 

3. Ο πάροχος-δέκτης είναι υποχρεωμένος να ενημε¬ 
ρώνει τους συνδρομητές που ενδιαφέρονται να μετα¬ 
φέρουν τον αριθμό τους σχετικά με την τιμολόγηση και 
τη χρέωση των παρεχομένων υπηρεσιών. 

4. Η σύμβαση που συνάπτεται μεταξύ συνδρομητή 
και παρόχου ηλεκτρονικών επικοινωνιών ή υπηρεσιών 
περιλαμβάνει με σαφήνεια κάθε τυχόν επιβάρυνση για 
την παροχή της φορητότητας αριθμών. 

5. α. Οι πάροχοι ηλεκτρονικών επικοινωνιών οφείλουν 
να αναπτύσσουν συστήματα ατελούς πληροφόρησης 
των συνδρομητών τους σχετικά με τη χρέωση που θα 
έχουν πιθανές κλήσεις τους προς μεταφερθέντες αριθ¬ 
μούς. Η υποχρέωση αυτή δεν υφίσταται για την περί¬ 
πτωση εφαρμογής ενιαίας χρέωσης ανά τύπο κλήσεων 
(προς σταθερά ή προς κινητά). 

β. Εναλλακτικά, αντί για τη χρέωση ο πάροχος δύ- 
ναται να παρέχει απλώς την πληροφορία σχετικά με 
τον πάροχο του καλούμενου και να παραπέμπει στον 
τιμοκατάλογό του. Σε περίπτωση που η χρέωση εί¬ 
ναι ενιαία για εκτός δικτύου (οίί-πβΐ) κλήσεις, αρκεί η 
παροχή της πληροφόρησης ότι οι κλήσεις είναι εκτός 
δικτύου (οΐί-ποί). 

γ. Η παροχή της πληροφόρησης αυτής πραγματο¬ 
ποιείται μέσω τηλεφώνου (με ατελή κλήση από το 
συνδρομητή ή με ατελή αποστολή και λήψη γραπτού 
μηνύματος) ή μέσω διαδικτυακής εφαρμογής. 

δ. Στην ιστοσελίδα του παρόχου περιγράφονται ανα¬ 
λυτικά οι διαθέσιμοι από τον πάροχο τρόποι παροχής 
της εν λόγω πληροφόρησης. 

6. Η ίδρυση και η λειτουργία της ΕΒΔΑΦ καθώς και 
η διεκπεραίωση των αιτήσεων φορητότητας πρέπει να 
είναι σύμφωνες με την κείμενη νομοθεσία που διέπει την 
προστασία δεδομένων προσωπικού χαρακτήρα. 

7. α. Οι διατάξεις του παρόντος δεν περιορίζουν τα 
δικαιώματα των συνδρομητών με βάση την νομοθεσία 
περί προστασίας καταναλωτών (Ν.2251/94, όπως τρο¬ 
ποποιήθηκε και ισχύει). Ενδεικτικά αναφέρεται η διαπί¬ 
στωση αθέμιτων εμπορικών πρακτικών και το δικαίωμα 
υπαναχώρησης του συνδρομητή στην περίπτωση συνά- 
ψεως συμβάσεως από απόσταση. 

β. Στην περίπτωση που ο συνδρομητής ασκήσει νο- 
μίμως το δικαίωμα υπαναχώρησης από σύμβαση συνα- 
φθείσα από απόσταση και έχει ήδη ενεργοποιηθεί η 
φορητότητα του αριθμού του στο δίκτυο του παρόχου- 
δέκτη, τότε ο πάροχος-δέκτης ενημερώνει τον πάροχο- 
δότη και μεριμνά για την επαναφορά του συνδρομητή 
στο δίκτυο του παρόχου-δότη, κατόπιν σχετικής δή¬ 
λωσης του συνδρομητή. Ενδεικτικά η επαναφορά αυτή 
γίνεται με φορητότητα του αριθμού μέσω της ΕΒΔΑΦ 
στον πάροχο-δότη (που ενεργεί ως νέος πάροχος-δέ¬ 
κτης) ή με επιστροφή του αριθμού μέσω της ΕΒΔΑΦ 
στον αρχικό πάροχο στον οποίο έχει πρώτογενώς εκ¬ 
χωρηθεί από την ΕΕΤΤ, εφόσον με αυτόν τον τρόπο 


επιτυγχάνεται η επαναφορά του συνδρομητή στο δίκτυο 
του παρόχου-δότη. Το κόστος της επαναφοράς αυτής 
αναλαμβάνεται από τον πάροχο-δέκτη. 

8. Η καθυστέρηση μεταφοράς και η καταχρηστική 
μεταφορά αριθμών από τους παρόχους ή για λογαρια¬ 
σμό τους δύναται να εγείρει την κατ’ άρθρο 68, παρ.4 
του Ν. 4070/2012, όπως ισχύει, αξίωση αποζημίωσης από 
τους συνδρομητές, ανεξαρτήτως και πέραν των τυχόν 
επιβληθεισών από την ΕΕΤΤ διοικητικών κυρώσεων λόγω 
παράβασης των διατάξεων της παρούσας Απόφασης. Η 
διαδικασία και το ύψος της αποζημίωσης ορίζονται στο 
άρθρο 10 της παρούσας. Οι περιπτώσεις για τις οποίες 
δύναται να εγερθεί η αξίωση αποζημίωσης από τους 
συνδρομητές είναι ιδίως οι ακόλουθες: 

α. εάν δηλωθούν από τον πάροχο-δέκτη ή προστη- 
θέντα αυτού ανακριβώς τα στοιχεία κάποιου φυσικού 
ή νομικού προσώπου (συνδρομητή) ως συμφωνούντος 
με την ενεργοποίηση φορητότητας, ανεξαρτήτως του 
εάν υλοποιηθεί η φορητότητα ή όχι. 

β. εάν δηλωθούν από πάροχο ή προστηθέντα αυτού 
ανακριβώς τα στοιχεία κάποιου φυσικού ή νομικού προ¬ 
σώπου (συνδρομητή) ως συμφωνούντος με την ακύρωση 
φορητότητας, ανεξαρτήτως του εάν ακυρωθεί η αίτηση 
φορητότητας ή όχι. 

γ. εάν δεν τηρηθούν από τον πάροχο-δότη ή/και τον 
πάροχο-δέκτη ή/και άλλον εμπλεκόμενο πάροχο οι 
κατά περίπτωση περιγραφόμενες στις παραγράφους 
4 περίπτωση α, 6, 9 και 11 περίπτωση γ του άρθρου 7, 
επιμέρους προθεσμίες με αποτέλεσμα την καθυστέρηση 
της υλοποίησης της σχετικής αίτησης πέραν των τριών 
(3) εργάσιμων ημερών 

δ. εάν προβληθεί από τον πάροχο-δότη λόγος απόρ¬ 
ριψης χωρίς να συντρέχει ή/και να προβλέπεται από το 
ισχύον κανονιστικό πλαίσιο. 

ε. εάν δεν τηρηθεί από κάποιον πάροχο η υποχρέωση 
του άρθρου 4, παρ. 4, περίπτωση α’, για την ενημέρωση 
των πινάκων δρομολόγησης με αποτέλεσμα την απώ¬ 
λεια εισερχομένων κλήσεων, για καθυστερήσεις άνω 
της μίας ημερολογιακής ημέρας. 

στ. εάν ο πάροχος-δέκτης προβεί σε πρόωρη ενερ¬ 
γοποίηση της φορητότητας του συνδρομητή χωρίς την 
εξασφάλιση σύνδεσης του φυσικού μέσου με αποτέλε¬ 
σμα ο συνδρομητής να έχει απώλεια υπηρεσίας για χρο¬ 
νικό διάστημα άνω της μίας (1) ημερολογιακής ημέρας. 

ζ. εάν ολοκληρωθεί η φορητότητα συνδρομητή παρά 
την υποβολή αίτησης ακύρωσής της εντός των κατά 
περίπτωση προθεσμιών που αναφέρονται στην παρά¬ 
γραφο 11α του άρθρου 7. 

9. Οι διατάξεις του παρόντος δεν περιορίζουν σε τί¬ 
ποτε τις υποχρεώσεις των παροχών οι οποίες απορρέ¬ 
ουν από την κείμενη νομοθεσία περί της προστασίας 
δεδομένων προσωπικού χαρακτήρα και της ιδιωτικής 
ζωής στον τομέα των ηλεκτρονικών επικοινωνιών. Ενδει¬ 
κτικά αναφέρεται το δικαίωμα του συνδρομητή για μη 
περίληψη του τηλεφωνικού αριθμού του σε καταλόγους 
από την έναρξη της παροχής υπηρεσιών στο δίκτυο 
του παρόχου-δέκτη. 

10. Η ΕΕΤΤ συνεργάζεται, για τα θέματα προστασίας 
του καταναλωτή, με τη Γενική Γραμματεία Προστα¬ 
σίας Καταναλωτή, στην οποία και δύναται να παρα¬ 
πέμπει ζητήματα που εμπίπτουν στην αρμοδιότητα 
αυτής. 

Άρθρο 10 

Αποζημίωση συνδρομητή 

1. Δικαιούχος αποζημίωσης είναι ο συνδρομητής ο 
οποίος σύμφωνα με το άρθρο 9, παράγραφος 8 της 
παρούσας υφίσταται καθυστέρηση μεταφοράς ή κα¬ 
ταχρηστική μεταφορά. 

2. Υπόχρεος αποζημίωσης είναι οποιοσδήποτε εμπλε¬ 
κόμενος κατά την υλοποίηση και ολοκλήρωση της φο- 
ρητότητας αριθμών, πάροχος υπηρεσιών, για πράξεις 
ή παραλείψεις του οποίου δύναται να συντρέξει περί¬ 
πτωση καθυστέρησης μεταφοράς ή καταχρηστικής με¬ 
ταφοράς, κατά τα οριζόμενα στο άρθρο 9, παράγραφος 
8, της παρούσας. 

3. Ο δικαιούχος αποζημίωσης συνδρομητής απευθύ¬ 
νεται πρώτα στον πάροχο-δέκτη για να πληροφορηθεί 
τους λόγους καθυστέρησης ή καταχρηστικής μεταφο¬ 
ράς του αριθμού του. 

4. Εντός δύο μηνών από την καθυστερημένη ή κατα¬ 
χρηστική μεταφορά, ο δικαιούχος αποζημίωσης συνδρο¬ 
μητής δύναται να απευθυνθεί στον πάροχο που θεωρεί 
υπεύθυνο για την κατά περίπτωση καθυστέρηση με¬ 
ταφοράς ή καταχρηστική μεταφορά του αριθμού του, 
αιτούμενος την καταβολή αποζημίωσης που προβλέ- 
πεται από την παρούσα,. Ο πάροχος αυτός μπορεί να 
είναι ο πάροχος-δότης ή/και ο πάροχος-δέκτης ή/και 
κάθε πάροχος από το δίκτυο του οποίου οι κλήσεις 
προς τον αριθμό του συνδρομητή δεν δρομολογούνται 
ορθά. Στην περίπτωση που η καθυστέρηση υλοποίησης 
αιτήσεως σχετικά με τη φορητότητα οφείλεται σε κα¬ 
θυστέρηση υλοποίησης αιτήματος τοπικού βρόχου από 
τον υπόχρεο πάροχο και ο τελευταίος δεν είναι ούτε ο 
πάροχος-δότης ούτε ο πάροχος-δέκτης, ο συνδρομη¬ 
τής απευθύνεται για την καταβολή αποζημίωσης στον 
πάροχο-δέκτη. 

5. Σε περίπτωση που ο πάροχος κάνει δεκτό το αί¬ 
τημα αποζημίωσης, αποζημιώνει το συνδρομητή εντός 
αποκλειστικής προθεσμίας 30 ημερών από την ημερο¬ 
μηνία υποβολής του σχετικού αιτήματος, σύμφωνα με 
τα οριζόμενα στο παρόν άρθρο. Ο πάροχος δύναται να 
συμψηφίσει το ποσό της αποζημίωσης με τυχόν ληξι¬ 
πρόθεσμες οφειλές του συνδρομητή. 

6. Στην περίπτωση που ο πάροχος δεν κάνει δεκτό 
το αίτημα αποζημίωσης και δεν καταβάλλει την απο¬ 
ζημίωση εντός της τεθείσας προθεσμίας ή αμφισβητεί 
ότι συντρέχουν οι λόγοι της αιτηθείσας αποζημίωσης, 
ο συνδρομητής δύναται να προσφύγει στην ΕΕΤΤ. 

7. Η εξέταση από την ΕΕΤΤ του αιτήματος του συν¬ 
δρομητή τελεί υπό την αίρεση της προηγούμενης, κατά 
τις ανωτέρω διατάξεις, υποβολής σχετικού αιτήματος 
προς τον υπόχρεο πάροχο. 

8. Η εξέταση του αιτήματος του συνδρομητή γίνεται 
από την ΕΕΤΤ σύμφωνα με τα οριζόμενα στο άρθρο 77 
του Ν.4070/2012, όπως ισχύει και διενεργείται κατά τις 
διατάξεις του Κανονισμού Ακροάσεων της ΕΕΤΤ, όπως 
ισχύει. Η ΕΕΤΤ δύναται με νεότερη Απόφασή της να 
ρυθμίσει τις λεπτομέρειες της διαδικασίας εξέτασης 
αιτήσεων αποζημίωσης συνδρομητών. 

9. Τα ποσά αποζημίωσης για καθεμία από τις περι¬ 
πτώσεις της παραγράφου 8 του άρθρου 9 της παρούσας 
έχουν ως εξής : 

α. Το ποσό αποζημίωσης για την περίπτωση α’, της 
παρ. 8 του άρθρου 9 της παρούσας και εφόσον έχει 
υλοποιηθεί η φορητότητα, ορίζεται ως το άθροισμα 


του μηνιαίου παγίου του τελευταίου λογαριασμού για 
το σύνολο των υπηρεσιών του συνδρομητή πολλαπλα- 
σιασμένου επί δύο και των τυχόν εξόδων επανασύν¬ 
δεσης στον πάροχο-δότη (με βάση τα τιμολόγια του 
παρόχου-δότη) πολλαπλασιασμένων επί δύο. Εφόσον 
δεν έχει υλοποιηθεί η φορητότητα, το εν λόγω ποσό 
αποζημίωσης ορίζεται ως το μηνιαίο πάγιο του τελευ¬ 
ταίου λογαριασμού για το σύνολο των υπηρεσιών του 
συνδρομητή πολλαπλασιασμένο επί δύο. 

β. Το ποσό αποζημίωσης για την περίπτωση β’, της 
παρ. 8 του άρθρου 9 της παρούσας ορίζεται ως το μη¬ 
νιαίο πάγιο του τελευταίου λογαριασμού για το σύνολο 
των υπηρεσιών του συνδρομητή πολλαπλασιασμένο 
επί δύο. 

γ. Το ποσό αποζημίωσης για την περίπτωση γ’, της 
παρ. 8 του άρθρου 9 της παρούσας ορίζεται ως το μη¬ 
νιαίο πάγιο της φωνητικής υπηρεσίας του τελευταίου 
λογαριασμού του συνδρομητή, κατά το ποσοστό που 
αντιστοιχεί στις, πέραν των τριών (3) εργάσιμων ημερών, 
ημερολογιακές ημέρες καθυστέρησης, πολλαπλασια- 
σμένο επί δύο. Σε περίπτωση που η καθυστέρηση υλο¬ 
ποίησης της φορητότητας επηρεάζει και τυχόν άλλες 
υπηρεσίες που συνδέονται με τον τηλεφωνικό αριθμό 
(π.χ. τη σύνδεση στο διαδίκτυο), το ποσό αποζημίωσης 
ορίζεται ως το άθροισμα των μηνιαίων παγίων όλων 
των επηρεαζόμενων υπηρεσιών αυτών, κατά το ποσοστό 
που αντιστοιχεί στις, πέραν των τριών (3) εργάσιμων 
ημερών, ημερολογιακές ημέρες καθυστέρησης, πολλα- 
πλασιασμένο επί δύο. Στους ανωτέρω υπολογισμούς, σε 
περίπτωση που ο χρόνος καθυστέρησης υλοποίησης πε¬ 
ριλαμβάνει και κλασματικό μέρος της ημέρας, ο χρόνος 
καθυστέρησης στρογγυλοποιείται στον πλησιέστερο 
ακέραιο αριθμό ημερών. 

Στην περίπτωση που η καθυστέρηση υλοποίησης της 
μεταφοράς αριθμού οφείλεται σε καθυστέρηση υλο¬ 
ποίησης σχετικού αιτήματος που αφορά τον τοπικό 
βρόχο από τον υπόχρεο πάροχο και ο τελευταίος δεν 
είναι ούτε ο πάροχος-δότης ούτε ο πάροχος-δέκτης, 
τότε η αποζημίωση κατά τα ως άνω υπολογιζόμενη δεν 
δύναται να υπερβαίνει για κάθε ημέρα το διπλάσιο της 
αποζημίωσης για την αντίστοιχη ημέρα που ορίζει η 
συμφωνία για την αποδεσμοποίηση του τοπικού βρόχου 
μεταξύ του υπόχρεου αποδεσμοποίησης παρόχου και 
του πάροχου-δέκτη. 

δ. Το ποσό αποζημίωσης για την περίπτωση δ’, της 
παρ. 8 του άρθρου 9 της παρούσας ορίζεται ως το μη¬ 
νιαίο πάγιο του τελευταίου λογαριασμού για το σύνολο 
των υπηρεσιών του συνδρομητή πολλαπλασιασμένο 
επί δύο. 

ε. Το ποσό αποζημίωσης για την περίπτωση ε’, της 
παρ. 8 του άρθρου 9 της παρούσας ορίζεται ως το μη¬ 
νιαίο πάγιο της φωνητικής υπηρεσίας του τελευταίου 
λογαριασμού του συνδρομητή, κατά το ποσοστό που 
αντιστοιχεί στις ημερολογιακές ημέρες καθυστέρησης 
πέραν της μίας (1) ημερολογιακής ημέρας, πολλαπλα- 
σιασμένο επί δύο. Στους ανωτέρω υπολογισμούς, σε 
περίπτωση που ο χρόνος καθυστέρησης υλοποίησης πε¬ 
ριλαμβάνει και κλασματικό μέρος της ημέρας, ο χρόνος 
καθυστέρησης στρογγυλοποιείται στον πλησιέστερο 
ακέραιο αριθμό ημερών. 

στ. Το ποσό αποζημίωσης για την περίπτωση στ’, της 
παρ. 8 του άρθρου 9 της παρούσας ορίζεται ως το μη¬ 
νιαίο πάγιο της φωνητικής υπηρεσίας του τελευταίου 

λογαριασμού του συνδρομητή, κατά το ποσοστό που 
αντιστοιχεί στις ημερολογιακές ημέρες μη παροχής 
υπηρεσίας πέραν της μίας ημερολογιακής (1) ημέρας, 
πολλαπλασιασμένο επί δύο. Σε περίπτωση που επη¬ 
ρεάζονται και τυχόν άλλες υπηρεσίες που συνδέονται 
με τον τηλεφωνικό αριθμό (π.χ. τη σύνδεση στο διαδί¬ 
κτυο), το ποσό αποζημίωσης ορίζεται ως το άθροισμα 
των μηνιαίων παγίων όλων των επηρεαζόμενων υπη¬ 
ρεσιών αυτών, κατά το ποσοστό που αντιστοιχεί στις 
ημερολογιακές ημέρες μη παροχής υπηρεσίας πέραν 
της μίας ημερολογιακής (1) ημέρας, πολλαπλασιασμένο 
επί δύο. Στους ανωτέρω υπολογισμούς, σε περίπτωση 
που ο χρόνος μη παροχής υπηρεσίας περιλαμβάνει και 
κλασματικό μέρος της ημέρας, ο χρόνος μη παροχής 
υπηρεσίας στρογγυλοποιείται στον πλησιέστερο ακέ¬ 
ραιο αριθμό ημερών. 

ζ. Το ποσό αποζημίωσης για την περίπτωση ζ’, της παρ. 
8 του άρθρου 9 της παρούσας ορίζεται ως το άθροισμα 
του μηνιαίου παγίου του τελευταίου λογαριασμού για το 
σύνολο των υπηρεσιών του συνδρομητή πολλαπλασια- 
σμένου επί δύο και των τυχόν εξόδων επανασύνδεσης 
στον πάροχο-δότη (με βάση τα τιμολόγια του παρόχου- 
δότη) πολλαπλασιασμένων επί δύο. 

Σε περίπτωση που ο συνδρομητής λαμβάνει υπηρεσίες 
από περισσότερους του ενός παρόχους, ως πάγιο του 
τελευταίου λογαριασμού νοείται το άθροισμα των πα¬ 
γίων του τελευταίου λογαριασμού των παροχών αυτών. 

Για τους συνδρομητές καρτοκινητής τηλεφωνίας 
προπληρωμένου χρόνου και για τις περιπτώσεις της 
παραγράφου 8 του άρθρου 9 της παρούσας, το ποσό 
αποζημίωσης υπολογίζεται ως ανωτέρω λογίζοντας ως 
πάγιο το ποσό που υπάρχει ως υπόλοιπο στην κάρτα 
του συνδρομητή ακριβώς πριν την υποβολή της αίτησης 
φορητότητας, με ανώτατο όριο το ποσό των 20 ευρώ. 

Για κάθε άλλη περίπτωση το ποσό αποζημίωσης κα¬ 
θορίζεται κατόπιν συμφωνίας συνδρομητή και παρόχου 
ή εμπλεκόμενων παροχών και σε περίπτωση προσφυ¬ 
γής του συνδρομητή στην ΕΕΤΤ, το ποσό αποζημίωσης 
καθορίζεται από την ΕΕΤΤ, σύμφωνα με τα οριζόμενα 
στην παρούσα. 

10. α. Σε περίπτωση που εγείρεται δικαίωμα αποζη¬ 
μίωσης ενός συνδρομητή για περισσότερες από μία 
από τις περιπτώσεις της παραγράφου 8 του άρθρου 
9, το ποσό αποζημίωσης προκύπτει ως το μέγιστο των 
επιμέρους ποσών αποζημίωσης. 

Σε περίπτωση περισσότερων υπόχρεων παροχών για 
καταβολή αποζημίωσης, το ποσό αποζημίωσης επιμε¬ 
ρίζεται μεταξύ των παροχών κατόπιν συμφωνίας τους. 

Σε περίπτωση που το ζήτημα των αποζημιώσεων δι¬ 
ευθετηθεί και οι αποζημιώσεις καταβληθούν από τον 
πάροχο στο συνδρομητή χωρίς την προσφυγή του τε¬ 
λευταίου στην ΕΕΤΤ, τα ανωτέρω ποσά αποζημίωσης 
μειώνονται κατά το ήμισυ. 

Αρθρο 11 

Διαχείριση Αριθμών που έχουν Μεταφερθεί 

1. α. Επιτρέπεται στον πάροχο στον οποίο έχει πρω- 
τογενώς εκχωρηθεί από την ΕΕΤΤ ομάδα 10.000 ή 1.000 
αριθμών που είναι ενεργοποιημένη, να παραιτηθεί από 
τα δικαιώματα χρήσης της και να αιτηθεί την κατάρ¬ 
γηση της πρωτογενούς εκχώρησής της από την ΕΕΤΤ, 
μόνον όταν όλοι οι ενεργοποιημένοι αριθμοί της ομάδας 
έχουν μεταφερθεί σε άλλους παρόχους και με την επι¬ 


φύλαξη των οριζομένων στην παράγραφο 5 του άρθρου 
3 της Απόφασης της ΕΕΤΤ ΑΠ. 677/03/8-1-2013 για την 
κατάργηση ομάδας 1.000 αριθμών. 

β. Η ομάδα αριθμών που καταργείται σύμφωνα με το 
στοιχείο α της παρούσας παραγράφου μεταφέρεται 
άμεσα με απόφαση της ΕΕΤΤ υποχρεωτικά στον πάρο- 
χο-δέκτη στον οποίο έχουν μεταφερθεί οι περισσότε¬ 
ροι από τους ενεργοποιημένους αριθμούς της ομάδας. 
Στην περίπτωση που ο μέγιστος αριθμός μεταφερθέντων 
αριθμών αντιστοιχεί σε δύο ή περισσότερους παρόχους, 
τότε η μεταφορά πραγματοποιείται σε εκείνον τον πάρο- 
χο-δέκτη από αυτούς, ο οποίος έχει μεταφέρει πρώτος 
στο δίκτυό του αριθμό από την εν λόγω ομάδα. 

γ. Ο πάροχος στον οποίο γίνεται η μεταφορά της 
ομάδας αριθμών σύμφωνα με τις διατάξεις του στοι¬ 
χείου β της παρούσας παραγράφου δεν οφείλει τέλη 
εκχώρησης στην ΕΕΤΤ αλλά μόνο τα τέλη χρήσης για 
την ομάδα αριθμών αυτή. Ωστόσο, ο παροχος αυτός 
υπέχει για την εν λόγω ομάδα όλες τις υπόλοιπες υπο¬ 
χρεώσεις που απορρέουν από την κείμενη νομοθεσία 
για τους εκδοχείς πρωτογενών εκχωρήσεων. 

δ. Τα υπό στοιχεία β και γ εφαρμόζονται και στην 
περίπτωση που πάροχος στον οποίο έχει πρωτογενώς 
εκχωρηθεί από την ΕΕΤΤ ομάδα αριθμών παύσει τη 
λειτουργία του. 

2. α. Σε περίπτωση διακοπής της σύνδεσης συνδρομητή 
που έχει μεταφερθεί σε άλλον πάροχο (πάροχος-δέκτης), 
ο αριθμός του επιστρέφει μετά την πάροδο έξι μηνών από 
τη διακοπή στον αρχικό πάροχο στον οποίο έχει πρωτο- 
γενώς εκχωρηθεί από την ΕΕΤΤ η ομάδα αριθμών στην 
οποία (ο αριθμός) ανήκει. Η επιστροφή πραγματοποιείται 
το αργότερο εντός πέντε (5) ημερών από τη συμπλήρω¬ 
ση έξι μηνών από τη διακοπή της σύνδεσης. Μέχρι την 
επιστροφή του αριθμού στον αρχικό πάροχο στον οποίο 
έχει πρωτογενώς εκχωρηθεί από την ΕΕΤΤ, ο πάροχος- 
δέκτης οφείλει να καταβάλλει τέλη χρήσης του εν λόγω 
αριθμού, σύμφωνα με τα οριζόμενα στην παράγραφο 3. 

β. Ο συνδρομητής στον οποίο ήταν εκχωρημένος ο 
αριθμός πριν τη διακοπή της σύνδεσης έχει το δικαίωμα 
εντός της ανωτέρω εξάμηνης περιόδου να αιτηθεί νέα 
σύνδεση στον τελευταίο πάροχο με τη χρήση του εν 
λόγω αριθμού. Ο πάροχος αυτός είναι υποχρεωμένος 
στην περίπτωση που γίνει δεκτό το αίτημα νέας σύν¬ 
δεσης να εκχωρήσει δευτερογενώς τον εν λόγω αριθμό 
στο συνδρομητή. 

γ. Μετά την παρέλευση του εξαμήνου και την επιστρο¬ 
φή του αριθμού στον αρχικό πάροχο, ο αριθμός αυτός 
δύναται να εκχωρηθεί σε οποιονδήποτε συνδρομητή. 

3. Κάθε πάροχος-δέκτης καταβάλει ετησίως, μέχρι τις 31 
Μαρτίου εκάστου έτους, στους παρόχους στους οποίους 
έχουν πρωτογενώς εκχωρηθεί από την ΕΕΤΤ οι ομάδες 
αριθμών που ανήκουν οι αριθμοί που έχουν μεταφερθεί 
σε αυτόν, ποσό που αντιστοιχεί στα ετήσια τέλη χρήσης 
των εν λόγω αριθμών. Ο υπολογισμός του ανωτέρω ποσού 
γίνεται με βάση τα ισχύοντα τέλη χρήσης αριθμών, όπως 
καθορίζονται από τις σχετικές αποφάσεις της ΕΕΤΤ και 
αφορά τους μεταφερμένους αριθμούς στον πάροχο-δέκτη 
την 31η Δεκεμβρίου του προηγουμένου έτους. 

Αρθρο 12 

Καταγγελίες και κυρώσεις 

Οι καταγγελίες για μη συμμόρφωση των παροχών 
δικτύων ή/και υπηρεσιών ηλεκτρονικών επικοινωνιών 

προς τις υποχρεώσεις που θεσπίζονται με τον παρόντα 
Κανονισμό υποβάλλονται στην ΕΕΤΤ, η οποία τις εξε¬ 
τάζει και δύναται να επιβάλλει τις διοικητικές κυρώσεις 
που προβλέπονται στο άρθρο 77 του Νόμου 4070/2012, 
όπως ισχύει, εκδίδοντας ειδικά αιτιολογημένη απόφαση, 
ύστερα από προηγούμενη ακρόαση των παροχών. 

Άρθρο 13 

Καταργούμενες Διατάξεις 

1. Καταργείται η Απόφαση της ΕΕΤΤ ΑΠ.: 566/016/ 
3-6-2010 «Τροποποίηση και Κωδικοποίηση σε ενιαίο 
κείμενο του Κανονισμού της Φορητότητας Αριθμών 
στην Ελληνική Αγορά» (ΦΕΚ 967/Β/2010), όπως ισχύει 
τροποποιηθείσα με τις υπ’ αριθ. ΑΠ. 586/06/30-11-2010 
(ΦΕΚ 2052/Β/2010) και ΑΠ. ΕΕΤΤ 598/10/31-3-2011 (ΦΕΚ 
987/Β/2011) Αποφάσεις της ΕΕΤΤ, με την επιφύλαξη των 
οριζομένων στο άρθρο 14 της παρούσας. 

2. Καταργείται κάθε διάταξη που ρυθμίζει κατά δι¬ 
αφορετικό τρόπο όσα ρυθμίζονται από την παρούσα. 

Αρθρο 14 

Μεταβατικές Διατάξεις 

1. Οι πάροχοι δικτύων ή/ και υπηρεσιών ηλεκτρονικών 
επικοινωνιών οφείλουν μέχρι την 2α Μαρτίου 2014 να 
προβούν σε όλες τις απαραίτητες ενέργειες για την 


αλλαγή των πληροφοριακών συστημάτων τους προς 
συμμόρφωσή τους με τα οριζόμενα στην παρούσα Από¬ 
φαση. 

2.Έως την ολοκλήρωση των αναφερόμενων στην πα¬ 
ράγραφο 1 του παρόντος άρθρου, αλλαγών των πληρο¬ 
φοριακών συστημάτων των παροχών, η διαδικασία φο¬ 
ρητότητας διενεργείται σύμφωνα με τα οριζόμενα στην 
Απόφαση της ΕΕΤΤ ΑΠ.: 566/016/3-6-2010 «Τροποποίηση 
και Κωδικοποίηση σε ενιαίο κείμενο του Κανονισμού 
της Φορητότητας Αριθμών στην Ελληνική Αγορά» (ΦΕΚ 
967/Β/2010), όπως ισχύει τροποποιηθείσα με τις υπ’ αριθ. 
ΑΠ. 586/06/30-11-2010 (ΦΕΚ 2052/Β/2010) και ΑΠ. ΕΕΤΤ 
598/10/31-3-2011 (ΦΕΚ 987/Β/2011) αποφάσεις της ΕΕΤΤ. 

Αρθρο 15 
Έναρξη ισχύος 

Η παρούσα Απόφαση τίθεται σε ισχύ από τη δημοσί¬ 
ευσή της στην εφημερίδα της Κυβερνήσεως, εκτός εάν 
άλλως ορίζεται σε επιμέρους διατάξεις αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Ιουλίου 2013 
Ο Πρόεδρος 
ΛΕΩΝΙΔΑΣ I. ΚΑΝΕΛΛΟΣ 

